ciscoriordan/open-greek-corpus-annotations huggingface dataset:
plutarchus.camillus 17.5
ἐκ τούτων τῶν λόγων ἔγνωσαν οἱ Ῥωμαῖοι τὸν Βρέννον ἀσυμβάτως ἔχοντα , καὶ παρελθόντες εἰς τὸ Κλούσιον ἐθάρρυνον καὶ παρώρμων τοὺς ἄνδρας ἐπεξελθεῖν τοῖς βαρβάροις μετʼ αὐτῶν , εἴτε τὴν ἐκείνων ἀλκὴν καταμαθεῖν εἴτε τὴν ἑαυτῶν ἐπιδείξασθαι θέλοντες . ἐκδρομῆς δὲ τῶν Κλουσίνων καὶ μάχης παρὰ τὰ τείχη γενομένης εἷς τῶν Φαβίων , Κόιντος Ἄμβουστος , ἵππον ἔχων ἐλήλασεν ἀνατίος ἀνδρὶ μεγάλῳ καὶ καλῷ Γαλάτῃ πολὺ προϊππεύοντι τῶν ἄλλων , ἀγνοηθεὶς ἐν ἀρχῇ διὰ τὸ τὴν σύνοδον ὀξεῖαν γενέσθαι καὶ τὰ ὅπλα περιλάμποντα τὴν ὄψιν ἀποκρύπτειν .
Lemmas: ἐκ οὗτος ὁ λόγος γιγνώσκω ὁ Ῥωμαῖος ὁ Βρέννος ἀσύμβατος ἔχω , καί παρέρχομαι εἰς ὁ Κλούσιον θαρσύνω καί παρορμάω ὁ ἀνήρ ἐπεξέρχομαι ὁ βάρβαρος μετά αὐτός , εἴτε ὁ ἐκεῖνος ἀλκή καταμανθάνω εἴτε ὁ ἑαυτοῦ ἐπιδείκνυμι ἐθέλω . ἐκδρομή δέ ὁ Κλουσῖνος καί μάχη παρά ὁ τεῖχος γίγνομαι εἷς ὁ Φάβιος , Κόιντος Ἄμβουστος , ἵππος ἔχω ληλάζομαι ἀνατίος ἀνήρ μέγας καί καλός Γαλάτης πολύς προιππεύω ὁ ἄλλος , ἀγνοέω ἐν ἀρχή διά ὁ ὁ σύνοδος ὀξύς γίγνομαι καί ὁ ὅπλον περιλάμπω ὁ ὄψις ἀποκρύπτω .
plutarchus.camillus 17.6
ὡς δʼ ἐπικρατήσας τῇ μάχῃ καὶ καταβαλὼν ἐσκύλευε τὸν ἄνθρωπον , γνωρίσας ὁ Βρέννος αὐτὸν ἐπεμαρτύρατο θεούς , ὡς παρὰ τὰ κοινὰ καὶ νενομισμένα πᾶσιν ἀνθρώποις ὅσια καὶ δίκαια πρεσβευτοῦ μὲν ἥκοντος , πολέμια δὲ εἰργασμένου . καταπαύσας δὲ τὴν μάχην αὐτίκα Κλουσίνους μὲν εἴα χαίρειν , ἐπὶ δὲ τὴν Ῥώμην τὸν στρατὸν ἦγεν . οὐ βουλόμενος δὲ δόξαι τὴν ἀδικίαν αὐτοῖς ὥσπερ ἀσμένοις γεγονέναι καὶ δεομένοις προφάσεως , ἔπεμψεν ἐξαιτῶν ἐπὶ τιμωρίᾳ τὸν ἄνδρα καὶ προῆγεν ἅμα σχολαίως .
Lemmas: ὡς δέ ἐπικρατέω ὁ μάχη καί καταβάλλω σκυλεύω ὁ ἄνθρωπος , γνωρίζω ὁ Βρέννος αὐτός ἐπιμαρτύρομαι θεός , ὡς παρά ὁ κοινός καί νομίζω πᾶς ἄνθρωπος ὅσιος καί δίκαιος πρεσβευτής μέν ἥκω , πολέμιος δέ ἐργάζομαι . καταπαύω δέ ὁ μάχη αὐτίκα Κλουσίνος μέν ἐάω χαίρω , ἐπί δέ ὁ Ῥώμη ὁ στρατός ἄγω . οὐ βούλομαι δέ δοκέω ὁ ἀδικία αὐτός ὥσπερ ἄσμενος γίγνομαι καί δέω πρόφασις , πέμπω ἐξαιτέω ἐπί τιμωρία ὁ ἀνήρ καί προάγω ἅμα σχολαῖος .
plutarchus.camillus 18.1
ἐν δὲ Ῥώμῃ τῆς βουλῆς συναχθείσης ἄλλοι τε πολλοὶ τοῦ Φαβίου κατηγόρουν , καὶ τῶν ἱερέων οἱ καλούμενοι Φητιαλεῖς ἐνῆγον ἐπιθειάζοντες καὶ κελεύοντες τὸ τῶν πεπραγμένων ἄγος τήν σύγκλητον εἰς ἕνα τὸν αἴτιον τρέψασαν ὑπὲρ τῶν ἄλλων ἀφοσιώσασθαι . τούτους τοὺς Φητιαλεῖς Πομπίλιος Νομᾶς , βασιλέων ἡμερώτατος γενόμενος καὶ δικαιότατος , κατέστησε φύλακας μὲν εἰρήνης , ἐπιγνώμονας δὲ καὶ βεβαιωτὰς αἰτιῶν , αἳ σὺν δίκῃ πόλεμον συνάπτουσι .
Lemmas: ἐν δέ Ῥώμη ὁ βουλή συνάγω ἄλλος τε πολύς ὁ Φάβιος κατηγορέω , καί ὁ ἱερεύς ὁ καλέω Φητιαλεῖς ἐνάγω ἐπιθειάζω καί κελεύω ὁ ὁ πράσσω ἄγος ὁ σύγκλητος εἰς εἷς ὁ αἴτιος τρέπω ὑπέρ ὁ ἄλλος ἀφοσιόω . οὗτος ὁ Φητιαλεῖς Πομπίλιος Νομᾶς , βασιλεύς ἥμερος γίγνομαι καί δίκαιος , καθίστημι φύλαξ μέν εἰρήνη , ἐπιγνώμων δέ καί βεβαιωτής αἰτία , ὅς σύν δίκη πόλεμος συνάπτω .
plutarchus.camillus 18.2
τῆς δὲ βουλῆς ἐπὶ τὸν δῆμον ἀνενεγκαμένης τὸ πρᾶγμα καὶ τῶν ἱερέων ὅμοια τοῦ Φαβίου κατηγορούντων , οὕτω περιύβρισαν οἱ πολλοὶ τὰ θεῖα καὶ κατεγέλασαν , ὥστε καὶ χιλίαρχον ἀποδεῖξαι τὸν Φάβιον μετὰ τῶν ἀδελφῶν , οἱ δὲ Κελτοὶ πυθόμενοι ταῦτα καὶ χαλεπῶς φέροντες οὐδὲν ἐμποδὼν ἐποιοῦντο τῆς σπουδῆς , ἀλλʼ
Lemmas: ὁ δέ βουλή ἐπί ὁ δῆμος ἀναφέρω ὁ πρᾶγμα καί ὁ ἱερεύς ὅμοιος ὁ Φάβιος κατηγορέω , οὕτως περιυβρίζω ὁ πολύς ὁ θεῖος καί καταγελάω , ὥστε καί χιλίαρχος ἀποδείκνυμι ὁ Φάβιος μετά ὁ ἀδελφός , ὁ δέ Κελτοί πυνθάνομαι οὗτος καί χαλεπός φέρω οὐδείς ἐμποδών ποιέω ὁ σπουδή , ἀλλά
plutarchus.camillus 18.3
ἐχώρουν παντὶ τάχει · καὶ πρὸς τὸ πλῆθος αὐτῶν καὶ τήν λαμπρότητα τῆς παρασκευῆς καὶ βίαν καὶ θυμὸν ἐκπεπληγμένων τῶν διὰ μέσου , καὶ τήν τε χώραν ἀπολωλέναι πᾶσαν ἤδη καὶ τὰς πόλεις εὐθὺς ἀπολεῖσθαι δοκούντων , παρʼ ἐλπίδας οὐδὲν ἠδίκουν οὐδʼ ἐλάμβανον ἐκ τῶν ἀγρῶν , ἀλλὰ καὶ παρὰ τὰς πόλεις ἐγγὺς παρεξιόντες ἐβόων ἐπὶ τήν Ῥώμην πορεύεσθαι καὶ μόνοις πολεμεῖν Ῥωμαίοις , τοὺς δʼ ἄλλους φίλους ἐπίστασθαι .
Lemmas: χωρέω πᾶς τάχος · καί πρός ὁ πλῆθος αὐτός καί ὁ λαμπρότης ὁ παρασκευή καί βία καί θυμός ἐκπλήσσω ὁ διά μέσος , καί ὁ τε χώρα ἀπόλλυμι πᾶς ἤδη καί ὁ πόλις εὐθύς ἀπόλλυμι δοκέω , παρά ἐλπίς οὐδείς ἀδικέω οὐδέ λαμβάνω ἐκ ὁ ἀγρός , ἀλλά καί παρά ὁ πόλις ἐγγύς παρεξέρχομαι βοάω ἐπί ὁ Ῥώμη πορεύω καί μόνος πολεμέω Ῥωμαῖος , ὁ δέ ἄλλος φίλος ἐπίσταμαι .
plutarchus.camillus 18.4
τοιαύτῃ δὲ χρωμένων ὁρμῇ τῶν βαρβάρων ἐξῆγον οἱ χιλίαρχοι τοὺς Ῥωμαίους ἐπὶ τὸν ἀγῶνα , πλήθει μὲν οὐκ ἐνδεεῖς ἐγένοντο γὰρ ὁπλῖται τετρακισμυρίων οὐκ ἐλάσσους , ἀνασκήτους δὲ τοὺς πολλοὺς καὶ τότε πρῶτον ἁπτομένους ὅπλων . ἔτι δʼ ἐξημέλητο τὰ τῶν θεῶν αὐτοῖς οὔτε καλλιερήσασιν οὔτε μάντεις ἃ πρὸ κινδύνου καὶ μάχης εἰκὸς ἦν ἐρομένοις .
Lemmas: τοιοῦτος δέ χράω ὁρμή ὁ βάρβαρος ἐξάγω ὁ χιλίαρχος ὁ Ῥωμαῖος ἐπί ὁ ἀγών , πλῆθος μέν οὐ ἐνδεής γίγνομαι γάρ ὁπλίτης τετρακισμύριοι οὐ ἐλαχύς , ἀνάσκητος δέ ὁ πολύς καί τότε πρῶτος ἅπτω ὅπλον . ἔτι δέ ἐξαμελέω ὁ ὁ θεός αὐτός οὔτε καλλιερέω οὔτε μάντις ὅς πρό κίνδυνος καί μάχη ἔοικα εἰμί ἔρομαι .
plutarchus.camillus 18.5
οὐδενὸς δὲ ἧττον ἐπετάραττεν ἡ πολυαρχία τὰ πραττόμενα . καίτοι πρότερόν γε καὶ πρὸς ἐλάττονας ἀγῶνας εἵλοντο πολλάκις μονάρχους , οὓς δικτάτορας καλοῦσιν , οὐκ ἀγνοοῦντες , ὅσον ἐστὶν εἰς ἐπισφαλῆ καιρὸν ὄφελος μιᾷ χρωμένους γνώμῃ πρὸς ἀνυπεύθυνον ἀρχὴν ἐν χερσὶ τήν δίκην ἔχουσαν εὐτακτεῖν .
Lemmas: οὐδείς δέ ἥσσων ἐπιταράσσω ὁ πολυαρχία ὁ πράσσω . καίτοι πρότερος γε καί πρός ἐλαχύς ἀγών αἱρέω πολλάκις μόναρχος , ὅς δικτάτωρ καλέω , οὐ ἀγνοέω , ὅσος εἰμί εἰς ἐπισφαλής καιρός ὄφελος εἷς χράω γνώμη πρός ἀνυπεύθυνος ἀρχή ἐν χείρ ὁ δίκη ἔχω εὐτακτέω .
plutarchus.camillus 18.6
οὐχ ἥκιστα δὲ καὶ Κάμιλλος ἀγνωμονηθεὶς ἔβλαψε τὰ πράγματα , τοῦ μὴ πρὸς χάριν μηδὲ κολακεύοντας ἄρχειν φοβεροῦ γενομένου . προελθόντες οὖν ἀπὸ τῆς πόλεως σταδίους ἐνενήκοντα παρὰ τὸν Ἀλίαν ποταμὸν ηὐλίσθησαν , οὐ πόρρω τοῦ στρατοπέδου τῷ Θύμβριδι συμφερόμενον . ἐνταῦθα δὲ τῶν βαρβάρων ἐπιφανέντων αἰσχρῶς ἀγωνισάμενοι διʼ ἀταξίαν ἐτράποντο .
Lemmas: οὐ ἦκα δέ καί Κάμιλλος ἀγνωμονέω βλάπτω ὁ πρᾶγμα , ὁ μή πρός χάρις μηδέ κολακεύω ἄρχω φοβερός γίγνομαι . προέρχομαι οὖν ἀπό ὁ πόλις στάδιον ἐνενήκοντα παρά ὁ Ἀλίας ποταμός αὐλίζομαι , οὐ πρόσω ὁ στρατόπεδον ὁ Θύμβρις συμφέρω . ἐνταῦθα δέ ὁ βάρβαρος ἐπιφαίνω αἰσχρός ἀγωνίζομαι διά ἀταξία τρέπω .
plutarchus.camillus 18.7
καὶ τὸ μὲν ἀριστερὸν κέρας εὐθὺς ἐμβαλόντες εἰς τὸν ποταμὸν οἱ Κελτοὶ διέφθειραν τὸ δὲ δεξιὸν ὑπεκκλῖναν τήν ἐπιφορὰν ἐκ τοῦ πεδίου πρὸς τοὺς λόφους ἧττον ἐξεκόπη καὶ διεξέπεσον ἀπὸ τούτων εἰς τήν πόλιν οἱ πολλοί , τοῖς δʼ ἄλλοις , ὅσοι τῶν πολεμίων ἀπειπόντων πρὸς τὸν φόνον ἐσώθησαν , εἰς Οὐηΐους αἱ φυγαὶ διὰ νυκτὸς ἦσαν , ὡς τῆς Ῥώμης οἰχομένης καὶ τῶν ἐκεῖ πάντων ἀπολωλότων .
Lemmas: καί ὁ μέν ἀριστερός κέρας εὐθύς ἐμβάλλω εἰς ὁ ποταμός ὁ Κελτοί διαφθείρω ὁ δέ δεξιός ὑπεκκλίνω ὁ ἐπιφορά ἐκ ὁ πεδίον πρός ὁ λόφος ἥσσων ἐκκόπτω καί διεκπίτνω ἀπό οὗτος εἰς ὁ πόλις ὁ πολύς , ὁ δέ ἄλλος , ὅσος ὁ πολέμιος ἀπολέγω πρός ὁ φόνος σῴζω , εἰς Οὐηΐοι ὁ φυγή διά νύξ εἰμί , ὡς ὁ Ῥώμη οἴχομαι καί ὁ ἐκεῖ πᾶς ἀπόλλυμι .
plutarchus.camillus 19.1
ἐγένετο δʼ ἡ μάχη μετὰ τροπὰς θερινὰς περὶ τήν πανσέληνον , ᾗ καὶ πρότερον ἡμέρᾳ μέγα πάθος συνέβη τὸ περὶ τοὺς Φαβίους · τριακόσιοι γὰρ ἐκ τοῦ γένους ἄνδρες ὑπὸ Τυρρηνῶν ἀνῃρέθησαν . ἐκράτησε δὲ τήν ἡμέραν ἀπὸ τῆς δευτέρας ἥττης Ἀλιάδα μέχρι νῦν καλεῖσθαι διὰ τὸν ποταμόν . περὶ δʼ ἡμερῶν ἀποφράδων εἴτε χρὴ τίθεσθαί τινας , εἴτε ὀρθῶς Ἡράκλειτος ἐπέπληξεν Ἡσιόδῳ τὰς μὲν ἀγαθὰς ποιουμένῳ , τὰς δὲ φαύλας , ὡς ἀγνοοῦντι φύσιν ἡμέρας ἁπάσης μίαν οὖσαν , ἑτέρωθι διηπόρηται .
Lemmas: γίγνομαι δέ ὁ μάχη μετά τροπή θερινός περί ὁ πανσέληνος , ὅς καί πρότερος ἡμέρα μέγας πάθος συμβαίνω ὁ περί ὁ Φάβιος · τριακόσιοι γάρ ἐκ ὁ γένος ἀνήρ ὑπό Τυρρηνός ἀναιρέω . κρατέω δέ ὁ ἡμέρα ἀπό ὁ δεύτερος ἧσσα Ἀλιάς μέχρι νῦν καλέω διά ὁ ποταμός . περί δέ ἡμέρα ἀποφράς εἴτε χρή τίθημι τις , εἴτε ὀρθός Ἡράκλειτος ἐπιπλήσσω Ἡσίοδος ὁ μέν ἀγαθός ποιέω , ὁ δέ φαῦλος , ὡς ἀγνοέω φύσις ἡμέρα ἅπας εἷς εἰμί , ἑτέρωθι διαπορέω .
plutarchus.camillus 19.2
τῇ δʼ ὑποκειμένῃ γραφῇ τὸ μνημονεῦσαι παραδειγμάτων ὀλίγων ἴσως ἂν ἁρμόσειε . τοῦτο μὲν τοίνυν Βοιωτοῖς Ἱπποδρομίου μηνός , ὡς δʼ Ἀθηναῖοι καλοῦσιν Ἑκατομβαιῶνος , ἱσταμένου πέμπτῃ δύο λαβεῖν συνέβη νίκας ἐπιφανεστάτας , αἷς τοὺς Ἕλληνας ἠλευθέρωσαν , τήν τε περὶ Λεῦκτρα καὶ τήν ἐπὶ Κερησσῷ ταύτης πρότερον ἔτεσι πλείοσιν ἢ διακοσίοις , ὅτε Λατταμύαν καὶ Θεσσαλοὺς ἐνίκησαν .
Lemmas: ὁ δέ ὑπόκειμαι γραφή ὁ μνημονεύω παράδειγμα ὀλίγος ἴσως ἄν ἁρμόζω . οὗτος μέν τοίνυν Βοιωτός Ἱπποδρόμιος μείς , ὡς δέ Ἀθηναῖος καλέω Ἑκατομβαιών , ἵστημι πέμπτος δύο λαμβάνω συμβαίνω νίκη ἐπιφανής , ὅς ὁ Ἕλλην ἐλευθερόω , ὁ τε περί Λεῦκτρα καί ὁ ἐπί Κερησσός οὗτος πρότερος ἔτος πολύς ἤ διακόσιοι , ὅτε Λατταμύας καί Θεσσαλός νικάω .
plutarchus.camillus 19.3
τοῦτο δʼ αὖ πάλιν Πέρσαι μηνὸς Βοηδρομιῶνος ἕκτῃ μὲν ἐν Μαραθῶνι , τρίτῃ δʼ ἐν Πλαταιαῖς ἅμα καὶ περὶ Μυκάλην ἡττήθησαν ὑπὸ τῶν Ἑλλήνων , πέμπτῃ δὲ φθίνοντος ἐν Ἀρβήλοις . οἱ δʼ Ἀθηναῖοι καὶ τήν περὶ Νάξον ἐνίκων ναυμαχίαν , ἧς Χαβρίας ἐστρατήγει , τοῦ Βοηδρομιῶνος περὶ τήν πανσέληνον , ἐν δὲ Σαλαμῖνι περὶ τὰς εἰκάδας , ὡς ἡμῖν ἐν τῷ Περὶ ἡμερῶν ἀποδέδεικται .
Lemmas: οὗτος δέ αὖ πάλιν Πέρσης μείς Βοηδρομιών ἕκτος μέν ἐν Μαραθών , τρίτος δέ ἐν Πλάταια ἅμα καί περί Μυκάλη ἡσσάομαι ὑπό ὁ Ἕλλην , πέμπτος δέ φθίω ἐν Ἄρβηλα . ὁ δέ Ἀθηναῖος καί ὁ περί Νάξος νικάω ναυμαχία , ὅς Χαβρίας στρατηγέω , ὁ Βοηδρομιών περί ὁ πανσέληνος , ἐν δέ Σαλαμίς περί ὁ εἰκάς , ὡς ἐγώ ἐν ὁ Περι ἡμέρα ἀποδείκνυμι .
plutarchus.camillus 19.4
ἐνήνοχε δὲ καὶ ὁ Θαργηλιὼν μὴν τοῖς βαρβάροις ἐπιδήλως ἀτυχίας · καὶ γὰρ Ἀλέξανδρος ἐπὶ Γρανικῷ τοὺς βασιλέως στρατηγοὺς Θαργηλιῶνος ἐνίκησε , καὶ Καρχηδόνιοι περὶ Σικελίαν ὑπὸ Τιμολέοντος ἡττῶντο τῇ ἑβδόμῃ φθίνοντος , περὶ ἣν δοκεῖ καὶ τὸ Ἴλιον ἁλῶναι , Θαργηλιῶνος , ὡς Ἔφορος καὶ Καλλισθένης καὶ Δαμάστης καὶ Φύλαρχος ἱστορήκασιν .
Lemmas: φέρω δέ καί ὁ Θαργηλιών μήν ὁ βάρβαρος ἐπίδηλος ἀτυχία · καί γάρ Ἀλέξανδρος ἐπί Γρανικός ὁ βασιλεύς στρατηγός Θαργηλιών νικάω , καί Καρχηδόνιος περί Σικελία ὑπό Τιμολέων ἡσσάομαι ὁ ἕβδομος φθίω , περί ὅς δοκέω καί ὁ Ἴλιος ἁλίσκομαι , Θαργηλιών , ὡς Ἔφορος καί Καλλισθένης καί Δαμάστης καί Φύλαρχος ἱστορέω .
plutarchus.camillus 19.5
ἀνάπαλιν δʼ ὁ Μεταγειτνιών , ὃν Βοιωτοὶ Πάνεμον καλοῦσιν , τοῖς Ἕλλησιν οὐκ εὐμενὴς γέγονε . τούτου γὰρ τοῦ μηνὸς ἑβδόμῃ καὶ τήν ἐν Κρανῶνι μάχην ἡττηθέντες ὑπʼ Ἀντιπάτρου τελέως ἀπώλοντο , καὶ πρότερον ἐν Χαιρωνείᾳ μαχόμενοι πρὸς Φίλιππον ἠτύχησαν . τῆς δʼ αὐτῆς ἡμέρας ταύτης ἐν τῷ Μεταγειτνιῶνι κατὰ τὸν αὐτὸν ἐνιαυτὸν οἱ μετʼ Ἀρχιδάμου διαβάντες εἰς Ἰταλίαν ὑπὸ τῶν ἐκεῖ βαρβάρων διεφθάρησαν .
Lemmas: ἀνάπαλιν δέ ὁ Μεταγειτνιών , ὅς Βοιωτός Πάνεμος καλέω , ὁ Ἕλλην οὐ εὐμενής γίγνομαι . οὗτος γάρ ὁ μείς ἕβδομος καί ὁ ἐν Κρανών μάχη ἡσσάομαι ὑπό Ἀντίπατρος τέλειος ἀπόλλυμι , καί πρότερος ἐν Χαιρωνεία μάχομαι πρός Φίλιππος ἀτυχέω . ὁ δέ αὐτός ἡμέρα οὗτος ἐν ὁ Μεταγειτνιών κατά ὁ αὐτός ἐνιαυτός ὁ μετά Ἀρχίδαμος διαβαίνω εἰς Ἰταλία ὑπό ὁ ἐκεῖ βάρβαρος διαφθείρω .
plutarchus.camillus 19.6
Καρχηδόνιοι δὲ τὴν ἐνάτην φθίνοντος ὡς τὰ πλεῖστα καὶ μέγιστα τῶν ἀτυχημάτων αὐτοῖς ἀεὶ φέρουσαν παραφυλάττουσιν . οὐκ ἀγνοῶ δʼ ὅτι περὶ τὸν τῶν μυστηρίων καιρὸν αὖθις Θῆβαί τε κατεσκάφησαν ὑπὸ Ἀλεξάνδρου , καὶ μετὰ ταῦτα φρουρὰν Ἀθηναῖοι Μακεδόνων ἐδέξαντο περὶ αὐτὴν τήν εἰκάδα τοῦ Βοηδρομιῶνος , ᾗ τὸν μυστικὸν Ἴακχον ἐξάγουσιν .
Lemmas: Καρχηδόνιος δέ ὁ ἔνατος φθίω ὡς ὁ πολύς καί μέγας ὁ ἀτύχημα αὐτός ἀεί φέρω παραφυλάσσω . οὐ ἀγνοέω δέ ὅτι περί ὁ ὁ μυστήριον καιρός αὖθις Θῆβαι τε κατασκάπτω ὑπό Ἀλέξανδρος , καί μετά οὗτος φρουρά Ἀθηναῖος Μακεδών δέχομαι περί αὐτός ὁ εἰκάς ὁ Βοηδρομιών , ὅς ὁ μυστικός Ἴακχος ἐξάγω .
plutarchus.camillus 19.7
ὁμοίως δὲ Ῥωμαῖοι τῆς αὐτῆς ἡμέρας πρότερον μὲν ὑπὸ Κίμβρων τὸ μετὰ Καιπίωνος ἀπέβαλον στρατόπεδον , ὕστερον δὲ Λουκούλλου στρατηγοῦντος Ἀρμενίους καὶ Τιγράνην ἐνίκησαν . Ἄτταλος δʼ ὁ βασιλεὺς καὶ Πομπήιος Μᾶγνος ἐν τοῖς ἑαυτῶν γενεθλίοις ἀπέθανον . καὶ ὅλως ἐστὶ πολλοὺς ἐπʼ ἀμφότερα ταῖς αὐταῖς χρησαμένους ἀποδεῖξαι περιόδοις .
Lemmas: ὅμοιος δέ Ῥωμαῖος ὁ αὐτός ἡμέρα πρότερος μέν ὑπό Κίμβροι ὁ μετά Καιπίων ἀποβάλλω στρατόπεδον , ὕστερον δέ Λουκούλλος στρατηγέω Ἀρμένιος καί Τιγράνης νικάω . Ἄτταλος δέ ὁ βασιλεύς καί Πομπήϊος Μᾶγνος ἐν ὁ ἑαυτοῦ γενέθλιος ἀποθνῄσκω . καί ὅλος εἰμί πολύς ἐπί ἀμφότερος ὁ αὐτός χράω ἀποδείκνυμι περίοδος .
plutarchus.camillus 19.8
ἀλλὰ Ῥωμαίοις αὕτη μία τῶν μάλιστα ἀποφράδων ἐστί , καὶ διʼ αὐτὴν ἑκάστου μηνὸς ἕτεραι δύο , τῆς πρὸς τὸ συμβὰν εὐλαβείας καὶ δεισιδαιμονίας ἐπὶ πλεῖον , ὥσπερ εἴωθε , ῥυείσης . ταῦτα μὲν οὖν ἐν τῷ Περὶ αἰτίων Ῥωμαϊκῶν ἐπιμελέστερον διῄρηται .
Lemmas: ἀλλά Ῥωμαῖος οὗτος εἷς ὁ μάλα ἀποφράς εἰμί , καί διά αὐτός ἕκαστος μείς ἕτερος δύο , ὁ πρός ὁ συμβαίνω εὐλάβεια καί δεισιδαιμονία ἐπί πολύς , ὥσπερ εἴωθα , ῥέω . οὗτος μέν οὖν ἐν ὁ Περι αἴτιος Ῥωμαῖος ἐπιμελής διαιρέω .
plutarchus.camillus 20.1
μετὰ δὲ τὴν μάχην ἐκείνην εἰ μὲν εὐθὺς ἐπηκολούθησαν οἱ Γαλάται τοῖς φεύγουσιν , οὐδὲν ἂν ἐκώλυσε τὴν Ῥώμην ἄρδην ἀναιρεθῆναι καὶ πάντας ἀπολέσθαι τοὺς ἐν αὐτῇ καταλειφθέντας · τοσοῦτον οἱ φεύγοντες ἐνειργάζοντο δεῖμα τοῖς ὑποδεχομένοις , καὶ τοσαύτης πάλιν ἐνεπίμπλαντο ταραχῆς καὶ παραφροσύνης .
Lemmas: μετά δέ ὁ μάχη ἐκεῖνος εἰ μέν εὐθύς ἐπακολουθέω ὁ Γαλάτης ὁ φεύγω , οὐδείς ἄν κωλύω ὁ Ῥώμη ἄρδην ἀναιρέω καί πᾶς ἀπόλλυμι ὁ ἐν αὐτός καταλείπω · τοσοῦτος ὁ φεύγω ἐνεργάζομαι δεῖμα ὁ ὑποδέχομαι , καί τοσοῦτος πάλιν ἐμπίμπλημι ταραχή καί παραφροσύνη .
plutarchus.camillus 20.2
νυνὶ δʼ ἀπιστίᾳ τοῦ μεγέθους οἱ βάρβαροι τῆς νίκης καὶ πρὸς εὐπάθειαν ἐκ τοῦ περιχαροῦς ἅμα καὶ νεμήσεις τῶν ἑαλωκότων ἐν τῷ στρατοπέδῳ χρημάτων τραπόμενοι , τῷ μὲν ἐκπίπτοντι τῆς πόλεως ὄχλῳ ῥᾳστώνην φυγῆς παρέσχον , ἐλπίσαι δʼ ἔτι καὶ παρασκευάσασθαι τοῖς ὑπομένουσι τὴν γὰρ ἄλλην πόλιν προέμενοι τὸ Καπιτώλιον ἐφράξαντο βέλεσι καὶ διατειχίσμασιν .
Lemmas: νυνί δέ ἀπιστία ὁ μέγεθος ὁ βάρβαρος ὁ νίκη καί πρός εὐπάθεια ἐκ ὁ περιχαρής ἅμα καί νέμησις ὁ ἁλίσκομαι ἐν ὁ στρατόπεδον χρῆμα τρέπω , ὁ μέν ἐκπίπτω ὁ πόλις ὄχλος ῥᾳστώνη φυγή παρέχω , ἐλπίζω δέ ἔτι καί παρασκευάζω ὁ ὑπομένω ὁ γάρ ἄλλος πόλις προίημι ὁ Καπετώλιον φράζω βέλος καί διατείχισμα .
plutarchus.camillus 20.3
ἐν πρώτοις δὲ τῶν ἱερῶν ἃ μὲν εἰς τὸ Καπιτώλιον ἀνεσκευάσαντο , τὸ δὲ πῦρ τῆς Ἑστίας αἱ παρθένοι μετὰ τῶν ἱερῶν ἔφευγον ἁρπασάμεναι . καίτοι τινὲς οὐδὲν εἶναι τὸ φρουρούμενον ὑπʼ αὐτῶν ἕτερον ἢ πῦρ ἄφθιτον ἱστοροῦσι , Νομᾶ τοῦ βασιλέως καταστήσαντος ὡς ἀρχὴν ἁπάντων σέβεσθαι . κινητικώτατον γὰρ ἐν τῇ φύσει τοῦτο ·
Lemmas: ἐν πρῶτος δέ ὁ ἱερός ὅς μέν εἰς ὁ Καπετώλιον ἀνασκευάζω , ὁ δέ πῦρ ὁ Ἑστία ὁ παρθένος μετά ὁ ἱερός φεύγω ἁρπάζω . καίτοι τις οὐδείς εἰμί ὁ φρουρέω ὑπό αὐτός ἕτερος ἤ πῦρ ἄφθιτος ἱστορέω , Νομᾶς ὁ βασιλεύς καθίστημι ὡς ἀρχή ἅπας σέβω . κινητικός γάρ ἐν ὁ φύσις οὗτος ·
plutarchus.camillus 20.4
κίνησις δέ τις ἢ σύν τινι κινήσει πάντως ἡ γένεσις · τὰ δʼ ἄλλα τῆς ὕλης μόρια θερμότητος ἐπιλιπούσης ἀργὰ κείμενα καὶ νεκροῖς ἐοικότα ποθεῖ τὴν τοῦ πυρὸς δύναμιν , ὡς ψυχήν , καὶ προσελθούσης ἁμῶς γέ πως ἐπὶ τὸ δρᾶν τι καὶ πάσχειν τρέπεται , τοῦτʼ οὖν ἅτε δὴ περιττὸν ἄνδρα τὸν Νομᾶν καὶ λόγον ἔχοντα ταῖς Μούσαις συνεῖναι διὰ σοφίαν ἐξοσιῶσαι καὶ φρουρεῖν ἀκοίμητον ἐν εἰκόνι τῆς τὰ πάντα κοσμούσης ἀιδίου δυνάμεως .
Lemmas: κίνησις δέ τις ἤ σύν τις κίνησις πάντως ὁ γένεσις · ὁ δέ ἄλλος ὁ ὕλη μόριον θερμότης ἐπιλείπω ἀργός κεῖμαι καί νεκρός ἔοικα ποθέω ὁ ὁ πῦρ δύναμις , ὡς ψυχή , καί προσέρχομαι ἀμῶς γε πως ἐπί ὁ δράω τις καί πάσχω τρέπω , οὗτος οὖν ἅτε δή περισσός ἀνήρ ὁ Νομᾶς καί λόγος ἔχω ὁ Μοῦσα σύνειμι διά σοφία ἐξοσιόω καί φρουρέω ἀκοίμητος ἐν εἰκών ὁ ὁ πᾶς κοσμέω ἀίδιος δύναμις .
plutarchus.camillus 20.5
οἱ δὲ τὸ μὲν πῦρ , ὥσπερ παρʼ Ἕλλησι , πρὸ ἱερῶν αἴθεσθαι καθάρσιον , ἄλλα δὲ τὰ ἐντὸς ἀθέατα κρύπτεσθαι πᾶσι , πλὴν ταύταις ταῖς παρθένοις , ἃς Ἑστιάδας ἐπονομάζουσι · καὶ πλεῖστος μὲν λόγος κατεῖχε τὸ Τρωικὸν ἐκεῖνο Παλλάδιον ἀποκεῖσθαι διʼ Αἰνείου κομισθὲν εἰς Ἰταλίαν . εἰσὶ δʼ οἱ τὰ Σαμοθρᾴκια μυθολογοῦντες Δάρδανον μὲν εἰς Τροίαν ἐξενεγκάμενον ὀργιάσαι καὶ καθιερῶσαι κτίσαντα τὴν πόλιν , Αἰνείαν δὲ περὶ τὴν ἅλωσιν ἐκκλέψαντα διασῶσαι μέχρι τῆς ἐν Ἰταλίᾳ κατοικήσεως .
Lemmas: ὁ δέ ὁ μέν πῦρ , ὥσπερ παρά Ἕλλην , πρό ἱερός αἴθω καθάρσιος , ἄλλος δέ ὁ ἐντός ἀθέατος κρύπτω πᾶς , πλήν οὗτος ὁ παρθένος , ὅς Ἑστιάς ἐπονομάζω · καί πολύς μέν λόγος κατέχω ὁ Τρωϊκός ἐκεῖνος Παλλάδιον ἀπόκειμαι διά Αἰνείας κομίζω εἰς Ἰταλία . εἰμί δέ ὁ ὁ Σαμοθρᾴκιον μυθολογέω Δάρδανος μέν εἰς Τροία ἐκφέρω ὀργιάζω καί καθιερόω κτίζω ὁ πόλις , Αἰνείας δέ περί ὁ ἅλωσις ἐκκλέπτω διασῴζω μέχρι ὁ ἐν Ἰταλία κατοίκησις .
plutarchus.camillus 20.6
οἱ δὲ προσποιούμενοί πλέον ἐπίστασθαι τι περὶ τούτων δύο φασὶν οὐ μεγάλους ἀποκεῖσθαι πίθους , ὧν τὸν μὲν ἀνεῳγότα καὶ κενὸν , τὸν δὲ πλήρη καὶ κατασεσημασμένον , ἀμφοτέρους δὲ ταῖς παναγέσι μόναις παρθένοις ὁρατούς εἶναι . ἄλλοι δὲ τούτους διεψεῦσθαι νομίζουσι τῷ τὰ πλεῖστα τῶν ἱερῶν τότε τὰς κόρας ἐμβαλούσας εἰς πίθους δύο κρύψαι κατὰ γῆς ὑπὸ τὸν νεὼν τοῦ Κυρίνου , καὶ τὸν τόπον ἐκεῖνον ἔτι καὶ νῦν τῶν Πιθίσκων φέρεσθαι τὴν ἐπωνυμίαν .
Lemmas: ὁ δέ προσποιέω πολύς ἐπίσταμαι τις περί οὗτος δύο φημί οὐ μέγας ἀπόκειμαι πίθος , ὅς ὁ μέν ἀνοίγνυμι καί κενός , ὁ δέ πλήρης καί κατασημαίνω , ἀμφότερος δέ ὁ παναγής μόνος παρθένος ὁρατός εἰμί . ἄλλος δέ οὗτος διαψεύδω νομίζω ὁ ὁ πολύς ὁ ἱερός τότε ὁ κόρη ἐμβάλλω εἰς πίθος δύο κρύπτω κατά γῆ ὑπό ὁ ναός ὁ Κυρῖνος , καί ὁ τόπος ἐκεῖνος ἔτι καί νῦν ὁ Πιθίσκος φέρω ὁ ἐπωνυμία .
plutarchus.camillus 21.1
τὰ δὲ κυριώτατα καὶ μέγιστα τῶν ἱερῶν αὗται λαβοῦσαι φυγῇ παρὰ τὸν ποταμὸν ἐποιοῦντο τὴν ἀποχώρησιν . ἐνταῦθα Λεύκιος Ἀλβίνιος ἀνὴρ δημοτικὸς ἐν τοῖς φεύγουσιν ἔτυχε τέκνα νήπια καὶ γυναῖκα μετὰ χρημάτων ἀναγκαίων ἐφʼ ἁμάξης ὑπεκκομίζων . ὡς δʼ εἶδε τὰς παρθένους ἐν τοῖς κόλποις φερούσας τὰ τῶν θεῶν ἱερά θεραπείας ἐρήμους παραπορευομένας καὶ κακοπαθούσας , ταχὺ τὴν γυναῖκα μετὰ τῶν παίδων καὶ τῶν χρημάτων καθελὼν ἀπὸ τῆς ἁμάξης ἐκείναις παρέδωκεν ἐπιβῆναι καὶ διαφυγεῖν εἴς τινα τῶν Ἑλληνίδων πόλεων .
Lemmas: ὁ δέ κύριος καί μέγας ὁ ἱερός οὗτος λαμβάνω φυγή παρά ὁ ποταμός ποιέω ὁ ἀποχώρησις . ἐνταῦθα Λεύκιος Ἀλβίνιος ἀνήρ δημοτικός ἐν ὁ φεύγω τυγχάνω τέκνον νήπιος καί γυνή μετά χρῆμα ἀναγκαῖος ἐπί ἄμαξα ὑπεκκομίζω . ὡς δέ ὁράω ὁ παρθένος ἐν ὁ κόλπος φέρω ὁ ὁ θεός ἱερόν θεραπεία ἐρῆμος παραπορεύομαι καί κακοπαθέω , ταχύς ὁ γυνή μετά ὁ παῖς καί ὁ χρῆμα καθαιρέω ἀπό ὁ ἄμαξα ἐκεῖνος παραδίδωμι ἐπιβαίνω καί διαφεύγω εἰς τις ὁ Ἑλληνίς πόλις .
plutarchus.camillus 21.2
τὴν μὲν οὖν Ἀλβινίου πρὸς τὸ θεῖον εὐλάβειαν καὶ τιμὴν ἐν τοῖς ἐπισφαλεστάτοις καιροῖς ἐκφανῆ γενομένην οὐκ ἄξιον ἦν ἀμνημόνευτον παρελθεῖν . οἱ δὲ τῶν ἄλλων θεῶν ἱερεῖς οἵ τε γηραιοὶ τῶν ὑπατικῶν καὶ θριαμβικῶν ἀνδρῶν τὴν μὲν πόλιν ἐκλιπεῖν οὐχ ὑπέμειναν , ἱερὰς δὲ καὶ λαμπρὰς ἀναλαβόντες ἐσθῆτας , ἐξηγουμένου Φαβίου τοῦ ἀρχιερέως , ἐπευξάμενοι τοῖς θεοῖς , ὡς ἑαυτοὺς ὑπὲρ τῆς πατρίδος τῷ δαίμονι καθιεροῦντες , ἐπὶ τῶν ἐλεφαντίνων δίφρων ἐν ἀγορᾷ ἐκάθηντο κεκοσμημένοι , τὴν ἐπιοῦσαν τύχην ὑπομένοντες .
Lemmas: ὁ μέν οὖν Ἀλβίνιος πρός ὁ θεῖος εὐλάβεια καί τιμή ἐν ὁ ἐπισφαλής καιρός ἐκφανής γίγνομαι οὐ ἄξιος εἰμί ἀμνημόνευτος παρέρχομαι . ὁ δέ ὁ ἄλλος θεός ἱερεύς ὁ τε γηραιός ὁ ὑπατικός καί θριαμβικός ἀνήρ ὁ μέν πόλις ἐκλείπω οὐ ὑπομένω , ἱερός δέ καί λαμπρός ἀναλαμβάνω ἐσθής , ἐξηγέομαι Φάβιος ὁ ἀρχιερεύς , ἐπεύχομαι ὁ θεός , ὡς ἑαυτοῦ ὑπέρ ὁ πατρίς ὁ δαίμων καθιερόω , ἐπί ὁ ἐλεφάντινος δίφρος ἐν ἀγορά κάθημαι κοσμέω , ὁ ἐπέρχομαι τύχη ὑπομένω .
plutarchus.camillus 22.1
τρίτῃ δʼ ἀπὸ τῆς μάχης ἡμέρᾳ παρῆν ὁ Βρέννος ἄγων ἐπὶ τὴν πόλιν τὸ στράτευμα · καὶ τάς τε πύλας εὑρὼν ἀνεῳγμένας καὶ τὰ τείχη φυλάκων ἔρημα , πρῶτον μὲν ἔδεισεν ἐνέδραν καὶ δόλον , ἀπιστῶν οὕτω παντάπασιν ἀπειρηκέναι τοὺς Ῥωμαίους , ἐπεὶ δʼ ἔγνω τὸ ἀληθές , εἰσελάσας διὰ τῆς Κολλίνης πύλης εἷλε τὴν Ῥώμην ἑξήκοντα καὶ τριακοσίων ἐτῶν πλείονα βραχὺ χρόνον ἀπὸ τῆς κτίσεως ἔχουσαν , εἴ τῳ πιστόν ἀποσῴζεσθαί τινα τῶν χρόνων ἀκρίβειαν , οἷς καὶ περὶ νεωτέρων ἄλλων ἀμφισβήτησιν ἡ σύγχυσις ἐκείνη παρέσχε .
Lemmas: τρίτος δέ ἀπό ὁ μάχη ἡμέρα πάρειμι ὁ Βρέννος ἄγω ἐπί ὁ πόλις ὁ στράτευμα · καί ὁ τε πύλη εὑρίσκω ἀνοίγνυμι καί ὁ τεῖχος φύλαξ ἐρῆμος , πρῶτος μέν δείδω ἐνέδρα καί δόλος , ἀπιστέω οὕτως παντάπασι ἀπολέγω ὁ Ῥωμαῖος , ἐπεί δέ γιγνώσκω ὁ ἀληθής , εἰσελαύνω διά ὁ Κολλίνη πύλη αἱρέω ὁ Ῥώμη ἑξήκοντα καί τριακόσιοι ἔτος πολύς βραχύς χρόνος ἀπό ὁ κτίσις ἔχω , εἰ τις πιστός ἀποσῴζω τις ὁ χρόνος ἀκρίβεια , ὅς καί περί νέος ἄλλος ἀμφισβήτησις ὁ σύγχυσις ἐκεῖνος παρέχω .
plutarchus.camillus 22.2
τοῦ μέντοι πάθους αὐτοῦ καὶ τῆς ἁλώσεως ἔοικεν ἀμυδρά τις εὐθὺς εἰς τὴν Ἑλλάδα φήμη διελθεῖν . Ἡρακλείδης γὰρ ὁ Ποντικὸς οὐ πολὺ τῶν χρόνων ἐκείνων ἀπολειπόμενος ἐν τῷ Περὶ ψυχῆς συγγράμματί φησιν ἀπὸ τῆς ἑσπέρας λόγον κατασχεῖν , ὡς στρατὸς ἐξ Ὑπερβορέων ἐλθὼν ἔξωθεν ᾑρήκοι πόλιν Ἑλληνίδα Ῥώμην , ἐκεῖ που κατῳκημένην περὶ τὴν μεγάλην θάλασσαν .
Lemmas: ὁ μέντοι πάθος αὐτός καί ὁ ἅλωσις ἔοικα ἀμυδρός τις εὐθύς εἰς ὁ Ἑλλάς φήμη διέρχομαι . Ἡρακλείδης γάρ ὁ Ποντικός οὐ πολύς ὁ χρόνος ἐκεῖνος ἀπολείπω ἐν ὁ Περι ψυχή σύγγραμμα φημί ἀπό ὁ ἑσπέρα λόγος κατέχω , ὡς στρατός ἐκ Ὑπερβόρεοι ἔρχομαι ἔξωθεν αἱρέω πόλις Ἑλληνίς Ῥώμη , ἐκεῖ που κατοικέω περί ὁ μέγας θάλασσα .
plutarchus.camillus 22.3
οὐκ ἂν οὖν θαυμάσαιμι μυθώδη καὶ πλασματίαν ὄντα τὸν Ἡρακλείδην ἀληθεῖ λόγῳ τῷ περὶ τῆς ἁλώσεως ἐπικομπάσαι τοὺς Ὑπερβορέους καὶ τὴν μεγάλην θάλατταν . Ἀριστοτέλης δὲ ὁ φιλόσοφος τὸ μὲν ἁλῶναι τὴν πόλιν ὑπὸ Κελτῶν ἀκριβῶς δῆλός ἐστιν ἀκηκοώς , τὸν δὲ σώσαντα Λεύκιον εἶναί φησιν ἦν δὲ Μᾶρκος , οὐ Λεύκιος , ὁ Κάμιλλος . ἀλλὰ ταῦτα μὲν εἰκασμῷ λέλεκται .
Lemmas: οὐ ἄν οὖν θαυμάζω μυθώδης καί πλασματίας εἰμί ὁ Ἡρακλείδης ἀληθής λόγος ὁ περί ὁ ἅλωσις ἐπικομπάζω ὁ Ὑπερβόρεοι καί ὁ μέγας θάλασσα . Ἀριστοτέλης δέ ὁ φιλόσοφος ὁ μέν ἁλίσκομαι ὁ πόλις ὑπό Κελτοί ἀκριβής δῆλος εἰμί ἀκούω , ὁ δέ σῴζω Λεύκιος εἰμί φημί εἰμί δέ Μάρκος , οὐ Λεύκιος , ὁ Κάμιλλος . ἀλλά οὗτος μέν εἰκασμός λέγω .
plutarchus.camillus 22.4
κατασχὼν δὲ τὴν Ῥώμην ὁ Βρέννος τῷ μὲν Καπιτωλίῳ φρουρὰν περιέστησεν , αὐτὸς δὲ καταβαίνων διʼ ἀγορᾶς ἐθαύμαζε τοὺς προκαθημένους ἄνδρας ἐν κόσμῳ καὶ σιωπῇ θεώμενος , ὡς οὔθʼ ὑπεξανέστησαν ἐπιόντων πολεμίων οὔτʼ ὄψιν ἢ χρόαν ἔτρεψαν , ἀλλὰ ῥᾳθύμως καὶ ἀδεῶς ἐγκεκλιμένοι τοῖς σκίπωσιν , οὓς ἐφόρουν , καὶ προσβλέποντες ἀλλήλοις ἡσύχαζον .
Lemmas: κατέχω δέ ὁ Ῥώμη ὁ Βρέννος ὁ μέν Καπετώλιον φρουρά περιίστημι , αὐτός δέ καταβαίνω διά ἀγορά θαυμάζω ὁ προκάθημαι ἀνήρ ἐν κόσμος καί σιωπή θεάομαι , ὡς οὔτε ὑπεξανίσταμαι ἐπέρχομαι πολέμιος οὔτε ὄψις ἤ χροιά τρέπω , ἀλλά ῥᾴθυμος καί ἀδεής ἐγκλίνω ὁ σκίπων , ὅς φορέω , καί προσβλέπω ἀλλήλων ἡσυχάζω .
plutarchus.camillus 22.5
ἦν οὖν θαῦμα τοῖς Γαλάταις πρὸς τὴν ἀτοπίαν , καὶ πολὺν χρόνον ὀκνοῦντες ἅψασθαι καὶ προσελθεῖν ὡς κρείττοσι διηπόρουν . ἐπεὶ δὲ τολμήσας τις ἐξ αὐτῶν ἐγγὺς παρέστη Παπειρίῳ Μάρκῳ καὶ προσαγαγὼν τὴν χεῖρα πρᾴως ἥψατο τοῦ γενείου καὶ κατῆγε τὴν ὑπήνην βαθεῖαν οὖσαν , ὁ μὲν Παπείριος τῇ βακτηρίᾳ τὴν κεφαλὴν αὐτοῦ πατάξας συνέτριψεν , ὁ δὲ βάρβαρος σπασάμενος τὴν μάχαιραν ἀπέκτεινεν ἐκεῖνον .
Lemmas: εἰμί οὖν θαῦμα ὁ Γαλάτης πρός ὁ ἀτοπία , καί πολύς χρόνος ὀκνέω ἅπτω καί προσέρχομαι ὡς κρατύς διαπορέω . ἐπεί δέ τολμάω τις ἐκ αὐτός ἐγγύς παρίστημι Παπείριος Μάρκος καί προσάγω ὁ χείρ πρᾶος ἅπτω ὁ γένειον καί κατάγω ὁ ὑπήνη βαθύς εἰμί , ὁ μέν Παπείριος ὁ βακτηρία ὁ κεφαλή αὐτός πατάσσω συντρίβω , ὁ δέ βάρβαρος σπάω ὁ μάχαιρα ἀποκτείνω ἐκεῖνος .
plutarchus.camillus 22.6
ἐκ δὲ τούτου καὶ τοὺς λοιποὺς ἀνῄρουν προσπεσόντες , καὶ τῶν ἄλλων ὅσοις ἐπιτύχοιεν διεχρῶντο , καὶ τάς οἰκίας ἐπόρθουν ἐφʼ ἡμέρας πολλὰς ἄγοντες καὶ φέροντες , εἶτα κατεπίμπρασαν καὶ κατέσκαπτον ὀργιζόμενοι τοῖς ἔχουσι τὸ Καπιτώλιον , ὅτι καλούντων αὐτῶν οὐχ ὑπήκουον , ἀλλὰ καὶ προσβάλλουσι πληγὰς ἔδοσαν ἀπὸ τοῦ διατειχίσματος ἀμυνόμενοι , διὰ ταῦτα μὲν οὖν ἐλυμήναντο τὴν πόλιν καὶ προσδιέφθειραν τοὺς ἁλισκομένους , ὁμοίως μὲν ἄνδρας καὶ γυναῖκας , ὁμοίως δὲ πρεσβύτας καὶ παῖδας .
Lemmas: ἐκ δέ οὗτος καί ὁ λοιπός ἀναιρέω προσπίπτω , καί ὁ ἄλλος ὅσος ἐπιτυγχάνω διαχράομαι , καί ὁ οἰκία πορθέω ἐπί ἡμέρα πολύς ἄγω καί φέρω , εἶτα καταπίμπρημι καί κατασκάπτω ὀργίζω ὁ ἔχω ὁ Καπετώλιον , ὅτι καλέω αὐτός οὐ ὑπακούω , ἀλλά καί προσβάλλω πληγή δίδωμι ἀπό ὁ διατείχισμα ἀμύνω , διά οὗτος μέν οὖν λυμαίνομαι ὁ πόλις καί προσδιαφθείρω ὁ ἁλίσκομαι , ὅμοιος μέν ἀνήρ καί γυνή , ὅμοιος δέ πρεσβύτης καί παῖς .
plutarchus.camillus 23.1
τῆς δὲ πολιορκίας μῆκος λαμβανούσης ἐπισιτισμοῦ τοῖς Γαλάταις ἔδει · καὶ διελόντες ἑαυτοὺς οἱ μὲν τῷ βασιλεῖ παραμένοντες ἐφρούρουν τὸ Καπιτώλιον , οἱ δὲ τὴν χώραν περιιόντες ἐλεηλάτουν καὶ τὰς κώμας ἐπόρθουν προσπίπτοντες , οὐχ ὁμοῦ πάντες , ἄλλοι δʼ ἄλλῃ καθʼ ἡγεμονίας καὶ συντάγματα , τῷ μέγα φρονεῖν ὑπὸ τῶν εὐτυχημάτων καὶ δεδιέναι μηδὲν ἀποσκιδνάμενοι .
Lemmas: ὁ δέ πολιορκία μῆκος λαμβάνω ἐπισιτισμός ὁ Γαλάτης δέω · καί διαιρέω ἑαυτοῦ ὁ μέν ὁ βασιλεύς παραμένω φρουρέω ὁ Καπετώλιον , ὁ δέ ὁ χώρα περιέρχομαι λεηλατέω καί ὁ κώμη πορθέω προσπίπτω , οὐ ὁμοῦ πᾶς , ἄλλος δέ ἄλλῃ κατά ἡγεμονία καί σύνταγμα , ὁ μέγας φρονέω ὑπό ὁ εὐτύχημα καί δείδω μηδείς ἀποσκίδναμαι .
plutarchus.camillus 23.2
τὸ δὲ πλεῖστον αὐτῶν καὶ μάλιστα συντεταγμένον ἐχώρει πρὸς τὴν Ἀρδεατῶν πόλιν , ἐν ᾗ διέτριβε Κάμιλλος ἀργῶν ταῖς πράξεσι μετὰ τὴν φυγὴν καὶ ἰδιωτεύων , ἐλπίδας δὲ λαμβάνων καὶ διαλογισμοὺς οὐχὶ τὸ λαθεῖν καὶ διαφυγεῖν τοὺς πολεμίους ἀγαπῶντος ἀνδρός , ἀλλʼ ὅπως , εἰ παραγένοιτο καιρὸς , ἀμυνεῖται σκοποῦντος .
Lemmas: ὁ δέ πολύς αὐτός καί μάλα συντάσσω χωρέω πρός ὁ Ἀρδεάτης πόλις , ἐν ὅς διατρίβω Κάμιλλος ἀργέω ὁ πρᾶξις μετά ὁ φυγή καί ἰδιωτεύω , ἐλπίς δέ λαμβάνω καί διαλογισμός οὐ ὁ λανθάνω καί διαφεύγω ὁ πολέμιος ἀγαπάω ἀνήρ , ἀλλά ὅπως , εἰ παραγίγνομαι καιρός , ἀμύνω σκοπέω .
plutarchus.camillus 23.3
διὸ καὶ τοὺς Ἀρδεάτας ὁρῶν πλήθει μὲν ἱκανοὺς ὄντας , ἐνδεεῖς δὲ τόλμης διʼ ἀπειρίαν καὶ μαλακίαν τῶν στρατηγῶν , ἐνέβαλε λόγον εἰς τοὺς νέους πρῶτον , ὡς οὐ χρὴ τὴν Ῥωμαίων ἀτυχίαν ἀνδρείαν Κελτῶν νομίζειν , οὐδʼ ἃ κακῶς φρονήσασι συνέβη παθεῖν ἐκείνοις ἔργα τῶν οὐδὲν εἰς τὸ νικῆσαι παρασχόντων , ἀλλὰ τύχης ἐπίδειξιν ἡγεῖσθαι .
Lemmas: διό καί ὁ Ἀρδεάτης ὁράω πλῆθος μέν ἱκανός εἰμί , ἐνδεής δέ τόλμα διά ἀπειρία καί μαλακία ὁ στρατηγός , ἐμβάλλω λόγος εἰς ὁ νέος πρῶτος , ὡς οὐ χρή ὁ Ῥωμαῖος ἀτυχία ἀνδρεία Κελτοί νομίζω , οὐδέ ὅς κακός φρονέω συμβαίνω πάσχω ἐκεῖνος ἔργον ὁ οὐδείς εἰς ὁ νικάω παρέχω , ἀλλά τύχη ἐπίδειξις ἡγέομαι .
plutarchus.camillus 23.4
καλὸν μὲν οὖν εἶναι καὶ διὰ κινδύνων ἀπώσασθαι πόλεμον ἀλλόφυλον καὶ βαρβαρικόν , ᾧ τοῦ κρατεῖν πέρας , ὥσπερ τῷ πυρὶ , διαφθαρῆναι τὸ νικώμενον οὐ μὴν ἀλλὰ καὶ θαρροῦσι καὶ προθυμουμένοις αὐτοῖς ἀκίνδυνον ἐν καιρῷ τὴν νίκην παρέξειν . τούτους τοὺς λόγους τῶν νέων δεξαμένων ἐπὶ τοὺς ἄρχοντας ᾔει καὶ τοὺς προβούλους τῶν Ἀρδεατῶν ὁ Κάμιλλος . ὡς δὲ κἀκείνους συνέπεισεν , ὥπλισε τοὺς ἐν ἡλικίᾳ πάντας καὶ συνεῖχε τοῦ τείχους ἐντός , ἀγνοεῖσθαι βουλόμενος ὑπὸ τῶν πολεμίων ἐγγὺς ὄντων .
Lemmas: καλός μέν οὖν εἰμί καί διά κίνδυνος ἀπωθέω πόλεμος ἀλλόφυλος καί βαρβαρικός , ὅς ὁ κρατέω πέρας , ὥσπερ ὁ πῦρ , διαφθείρω ὁ νικάω οὐ μήν ἀλλά καί θαρσέω καί προθυμέομαι αὐτός ἀκίνδυνος ἐν καιρός ὁ νίκη παρέχω . οὗτος ὁ λόγος ὁ νέος δέχομαι ἐπί ὁ ἄρχων ἔρχομαι καί ὁ πρόβουλος ὁ Ἀρδεάτης ὁ Κάμιλλος . ὡς δέ ἐκεῖνος συμπείθω , ὁπλίζω ὁ ἐν ἡλικία πᾶς καί συνέχω ὁ τεῖχος ἐντός , ἀγνοέω βούλομαι ὑπό ὁ πολέμιος ἐγγύς εἰμί .
plutarchus.camillus 23.5
ἐπεὶ δὲ τὴν χώραν ἱππασάμενοι καὶ βαρεῖς ὄντες ὑπὸ πλήθους τῶν ἀγομένων καὶ φερομένων ἀμελῶς καὶ ὀλιγώρως ἐν τῷ πεδίῳ κατεστρατοπέδευσαν , ἐκ δὲ τούτου νὺξ ἐπῆλθε μεθύουσιν αὐτοῖς καὶ σιωπὴ κατέσχε τὸ στρατόπεδον , πυθόμενος ταῦτα παρὰ τῶν κατασκόπων ὁ Κάμιλλος ἐξῆγε τοὺς Ἀρδεάτας · καὶ διελθὼν καθʼ ἡσυχίαν τὸν μεταξὺ τόπον περὶ μέσας νύκτας προσέμιξε τῷ χάρακι κραυγῇ τε χρώμενος πολλῇ καὶ ταῖς σάλπιγξι πανταχόθεν ἐκταράττων ἀνθρώπους κακῶς ὑπὸ μέθης καὶ μόλις ἐκ τῶν ὕπνων ἀναφέροντας πρὸς τὸν θόρυβον .
Lemmas: ἐπεί δέ ὁ χώρα ἱππάζομαι καί βαρύς εἰμί ὑπό πλῆθος ὁ ἄγω καί φέρω ἀμελής καί ὀλίγωρος ἐν ὁ πεδίον καταστρατοπεδεύω , ἐκ δέ οὗτος νύξ ἐπέρχομαι μεθύω αὐτός καί σιωπή κατέχω ὁ στρατόπεδον , πυνθάνομαι οὗτος παρά ὁ κατάσκοπος ὁ Κάμιλλος ἐξάγω ὁ Ἀρδεάτης · καί διέρχομαι κατά ἡσυχία ὁ μεταξύ τόπος περί μέσος νύξ προσμείγνυμι ὁ χάραξ κραυγή τε χράω πολύς καί ὁ σάλπιγξ πανταχόθεν ἐκταράσσω ἄνθρωπος κακός ὑπό μέθη καί μόλις ἐκ ὁ ὕπνος ἀναφέρω πρός ὁ θόρυβος .
plutarchus.camillus 23.6
ὀλίγοι μὲν οὖν ἀνανήψαντες ἐν τῷ φόβῳ καὶ διασκευασάμενοι τοὺς περὶ τὸν Κάμιλλον ὑπέστησαν , ὥστʼ ἀμυνόμενοι πεσεῖν τοὺς δὲ πλείστους ἔτι κρατουμένους ὕπνῳ καὶ οἴνῳ καταλαμβάνοντες ἀνόπλους ἔκτεινον . ὅσοι δὲ νυκτὸς ἀπέδρασαν ἐκ τοῦ χάρακος οὐ πολλοί , τούτους μεθʼ ἡμέραν σποράδας ἐν τῇ χώρᾳ διαφερομένους ἐπελαύνοντες ἱππεῖς διέφθειρον .
Lemmas: ὀλίγος μέν οὖν ἀνανήφω ἐν ὁ φόβος καί διασκευάζω ὁ περί ὁ Κάμιλλος ὑφίστημι , ὥστε ἀμύνω πίπτω ὁ δέ πολύς ἔτι κρατέω ὕπνος καί οἶνος καταλαμβάνω ἄνοπλος κτείνω . ὅσος δέ νύξ ἀποδιδράσκω ἐκ ὁ χάραξ οὐ πολύς , οὗτος μετά ἡμέρα σποράς ἐν ὁ χώρα διαφέρω ἐπελαύνω ἱππεύς διαφθείρω .
plutarchus.camillus 24.1
ἡ δὲ φήμη ταχὺ διαγγέλλουσα τὴν πρᾶξιν ἐπὶ τὰς πόλεις ἐξεκαλεῖτο πολλοὺς τῶν ἐν ἡλικίᾳ συνισταμένους , μάλιστα δὲ Ῥωμαίων ὅσοι διαφυγόντες ἐκ τῆς ἐπʼ Ἀλίᾳ μάχης ἐν Οὐηΐοις ἦσαν καὶ ὠδύροντο κατὰ σφᾶς αὐτούς , οἷον ἡγεμόνα τῆς Ῥώμης ὁ δαίμων ἀφελόμενος Ἀρδεάτας ἐκόσμησε τοῖς Καμίλλου κατορθώμασιν , ἡ δὲ γειναμένη καὶ θρέψασα τοιοῦτον ἄνδρα πόλις οἴχεται καὶ ἀπόλωλεν .
Lemmas: ὁ δέ φήμη ταχύς διαγγέλλω ὁ πρᾶξις ἐπί ὁ πόλις ἐκκαλέω πολύς ὁ ἐν ἡλικία συνίστημι , μάλα δέ Ῥωμαῖος ὅσος διαφεύγω ἐκ ὁ ἐπί Ἀλεία μάχη ἐν Οὐηΐον εἰμί καί ὀδύρομαι κατά σφεῖς αὐτός , οἷος ἡγεμών ὁ Ῥώμη ὁ δαίμων ἀφαιρέω Ἀρδεάτης κοσμέω ὁ Καμίλλος κατόρθωμα , ὁ δέ γίγνομαι καί τρέφω τοιοῦτος ἀνήρ πόλις οἴχομαι καί ἀπόλλυμι .
plutarchus.camillus 24.2
ἡμεῖς δʼ ἀπορίᾳ στρατηγῶν ἀλλότρια τείχη περιβαλόμενοι καθήμεθα προέμενοι τὴν Ἰταλίαν . φέρε , πέμψαντες Ἀρδεάτας ἀπαιτῶμεν τὸν ἑαυτῶν στρατηγόν , ἢ λαβόντες αὐτοὶ τὰ ὅπλα πρὸς ἐκεῖνον βαδίζωμεν οὐκέτι γάρ ἐστι φυγὰς οὐδʼ ἡμεῖς πολῖται πατρίδος οὐκ οὔσης , ἀλλὰ κρατουμένης ὑπὸ τῶν πολεμίων . ταῦτʼ ἔδοξε καὶ πέμψαντες ἐδέοντο τοῦ Καμίλλου δέχεσθαι τὴν ἀρχήν .
Lemmas: ἐγώ δέ ἀπορία στρατηγός ἀλλότριος τεῖχος περιβάλλω κάθημαι προίημι ὁ Ἰταλία . φέρω , πέμπω Ἀρδεάτης ἀπαιτέω ὁ ἑαυτοῦ στρατηγός , ἤ λαμβάνω αὐτός ὁ ὅπλον πρός ἐκεῖνος βαδίζω οὐκέτι γάρ εἰμί φυγάς οὐδέ ἐγώ πολίτης πατρίς οὐ εἰμί , ἀλλά κρατέω ὑπό ὁ πολέμιος . οὗτος δοκέω καί πέμπω δέω ὁ Καμίλλος δέχομαι ὁ ἀρχή .
plutarchus.camillus 24.3
ὁ δὲ οὐκ ἔφη πρότερον ἢ τοὺς ἐν τῷ Καπιτωλίῳ πολίτας ἐπιψηφίσασθαι κατὰ τὸν νόμον . ἐκείνους γὰρ ἡγεῖσθαι πατρίδα σῳζομένους , καὶ κελεύουσι μὲν ὑπακούειν προθύμως , ἀκόντων δὲ μηδὲν πολυπραγμονήσειν . τῆς μὲν οὖν εὐλαβείας καὶ καλοκαγαθίας τὸν Κάμιλλον ἐθαύμασαν . ἦν δʼ ἀπορία τοῦ ταῦτα διαγγελοῦντος εἰς τὸ Καπιτώλιον μᾶλλον δʼ ὅλως ἀδύνατον ἐδόκει τῶν πολεμίων ἐχόντων τὴν πόλιν ἄγγελον εἰς τὴν ἀκρόπολιν παρελθεῖν .
Lemmas: ὁ δέ οὐ φημί πρότερος ἤ ὁ ἐν ὁ Καπετώλιον πολίτης ἐπιψηφίζω κατά ὁ νόμος . ἐκεῖνος γάρ ἡγέομαι πατρίς σῴζω , καί κελεύω μέν ὑπακούω πρόθυμος , ἄκων δέ μηδείς πολυπραγμονέω . ὁ μέν οὖν εὐλάβεια καί καλοκαγαθία ὁ Κάμιλλος θαυμάζω . εἰμί δέ ἀπορία ὁ οὗτος διαγγέλλω εἰς ὁ Καπετώλιον μάλα δέ ὅλος ἀδύνατος δοκέω ὁ πολέμιος ἔχω ὁ πόλις ἄγγελος εἰς ὁ ἀκρόπολις παρέρχομαι .
plutarchus.camillus 25.1
ἦν δέ τις ἐν τοῖς νέοις Πόντιος Κομίνιος , τῶν μέσων κατὰ γένος πολιτῶν , δόξης δὲ καὶ τιμῆς ἐραστής · οὗτος ὑπέστη τόν ἆθλον ἑκούσιος . καὶ γράμματα μὲν οὐκ ἔλαβε πρὸς τοὺς ἐν τῷ Καπιτωλίῳ , μὴ ληφθέντος αὐτοῦ φωράσωσιν οἱ πολέμιοι διʼ αὐτῶν τοῦ Καμίλλου τήν διάνοιαν , ἐσθῆτα δὲ φαύλην ἔχων καὶ φελλοὺς ὑπʼ αὐτῇ κομίζων τήν μὲν ἄλλην ὁδὸν ἡμέρας ἀδεῶς διῆλθεν , ἐγγὺς δὲ τῆς πόλεως γενόμενος ἤδη σκοταῖος , ἐπεὶ κατὰ γέφυραν οὐκ ἦν τόν ποταμὸν περᾶσαι τῶν βαρβάρων παραφυλαττόντων ,
Lemmas: εἰμί δέ τις ἐν ὁ νέος Πόντιος Κομίνιος , ὁ μέσος κατά γένος πολίτης , δόξα δέ καί τιμή ἐραστής · οὗτος ὑφίστημι ὁ ἆθλον ἑκούσιος . καί γράμμα μέν οὐ λαμβάνω πρός ὁ ἐν ὁ Καπετώλιον , μή λαμβάνω αὐτός φωράω ὁ πολέμιος διά αὐτός ὁ Καμίλλος ὁ διάνοια , ἐσθής δέ φαῦλος ἔχω καί φελλός ὑπό αὐτός κομίζω ὁ μέν ἄλλος ὁδός ἡμέρα ἀδεής διέρχομαι , ἐγγύς δέ ὁ πόλις γίγνομαι ἤδη σκοταῖος , ἐπεί κατά γέφυρα οὐ εἰμί ὁ ποταμός περάω ὁ βάρβαρος παραφυλάσσω ,
plutarchus.camillus 25.2
τήν μὲν ἐσθῆτα τῇ κεφαλῇ περισπειράσας οὐ πολλὴν οὐδὲ βαρεῖαν , τοῖς δὲ φελλοῖς ἐφεὶς τὸ σῶμα καὶ συνεπικουφίζων τῷ περαιοῦσθαι πρὸς τήν πόλιν ἐξέβη . καὶ παραλλάττων ἀεὶ τοὺς ἐγρηγορότας , τοῖς φέγγεσι καὶ τῷ θορύβῳ τεκμαιρόμενος , ἐβάδιζε πρὸς τὴν Καρμεντίδα πύλην , ἣ πλείστην εἶχεν ἡσυχίαν , καὶ μάλιστα κατʼ αὐτὴν ὄρθιος ὁ τοῦ Καπιτωλίου λόφος ἀνέστηκε καὶ πέτρα κύκλῳ πολλὴ καὶ τραχεῖα περιπέφυκε · διʼ ἧς ἀνέβη λαθὼν καὶ προσέμιξε τοῖς φυλάττουσι τὸ διατείχισμα χαλεπῶς καὶ μόλις κατὰ τὸ λαγαρώτατον .
Lemmas: ὁ μέν ἐσθής ὁ κεφαλή περισπειράω οὐ πολύς οὐδέ βαρύς , ὁ δέ φελλός ἐφίημι ὁ σῶμα καί συνεπικουφίζω ὁ περαιόω πρός ὁ πόλις ἐκβαίνω . καί παραλλάσσω ἀεί ὁ ἐγείρω , ὁ φέγγος καί ὁ θόρυβος τεκμαίρομαι , βαδίζω πρός ὁ Καρμεντίς πύλη , ὅς πολύς ἔχω ἡσυχία , καί μάλα κατά αὐτός ὄρθιος ὁ ὁ Καπετώλιον λόφος ἀνίστημι καί πέτρα κύκλος πολύς καί τραχύς περιφύζω · διά ὅς ἀναβαίνω λανθάνω καί προσμείγνυμι ὁ φυλάσσω ὁ διατείχισμα χαλεπός καί μόλις κατά ὁ λαγαρός .
plutarchus.camillus 25.3
ἀσπασάμενος δὲ τοὺς ἄνδρας καὶ φράσας ἑαυτὸν ἐξ ὀνόματος , ἀναληφθεὶς ἐχώρει πρὸς τοὺς ἐν τέλει τῶν Ῥωμαίων . ταχὺ δὲ συγκλήτου γενομένης παρελθὼν τήν τε νίκην ἀπήγγειλε τοῦ Καμίλλου πρότερον οὐ πυθομένοις , καὶ τὰ δοκοῦντα τοῖς στρατιώταις διηγεῖτο · καὶ παρεκάλει τῷ Καμίλλῳ βεβαιῶσαι τὴν ἀρχήν , ὡς μόνῳ πεισομένων ἐκείνῳ τῶν ἔξω πολιτῶν .
Lemmas: ἀσπάζομαι δέ ὁ ἀνήρ καί φράζω ἑαυτοῦ ἐκ ὄνομα , ἀναλαμβάνω χωρέω πρός ὁ ἐν τέλος ὁ Ῥωμαῖος . ταχύς δέ σύγκλητος γίγνομαι παρέρχομαι ὁ τε νίκη ἀπαγγέλλω ὁ Καμίλλος πρότερος οὐ πυνθάνομαι , καί ὁ δοκέω ὁ στρατιώτης διηγέομαι · καί παρακαλέω ὁ Κάμιλλος βεβαιόω ὁ ἀρχή , ὡς μόνος πάσχω ἐκεῖνος ὁ ἔξω πολίτης .
plutarchus.camillus 25.4
οἱ δʼ ἀκούσαντες καὶ βουλευσάμενοι τόν τε Κάμιλλον ἀποδεικνύουσι δικτάτορα , καὶ τόν Πόντιον αὖθις ἀποπέμπουσι τήν αὐτὴν ὁδὸν ὁμοίως ἀγαθῇ τύχῃ χρησάμενον . ἔλαθε γὰρ τοὺς πολεμίους καὶ τὰ παρὰ τῆς βουλῆς ἀπήγγειλε τοῖς ἔξω Ῥωμαίοις .
Lemmas: ὁ δέ ἀκούω καί βουλεύω ὁ τε Κάμιλλος ἀποδείκνυμι δικτάτωρ , καί ὁ Πόντιος αὖθις ἀποπέμπω ὁ αὐτός ὁδός ὅμοιος ἀγαθός τύχη χράω . λανθάνω γάρ ὁ πολέμιος καί ὁ παρά ὁ βουλή ἀπαγγέλλω ὁ ἔξω Ῥωμαῖος .
plutarchus.camillus 26.1
ἐκείνων δὲ δεξαμένων προθύμως ἀφικόμενος ὁ Κάμιλλος ἤδη μὲν ἐν ὅπλοις δισμυρίους κατέλαβε , πλείονας δὲ συνῆγεν ἀπὸ τῶν συμμάχων καὶ παρεσκευάζετο πρὸς τὴν ἐπίθεσιν . οὕτω μὲν ᾑρέθη δικτάτωρ ὁ Κάμιλλος τὸ δεύτερον καὶ πορευθεὶς εἰς Οὐηΐους ἐνέτυχε τοῖς στρατιώταις καὶ συνῆγε πλείους ἀπὸ τῶν συμμάχων ὡς ἐπιθησόμενος τοῖς πολεμίοις . ἐν δὲ τῇ Ῥώμῃ τῶν βαρβάρων τινὲς ἐκείνῃ κατὰ τύχην παρεξιόντες , ᾗ διὰ νυκτὸς ὁ Πόντιος προσέβη τῷ Καπιτωλίῳ , καταμαθόντες πολλαχῇ μὲν ἴχνη ποδῶν καὶ χειρῶν , ὡς ἀντελαμβάνετο καὶ περιεδράττετο , πολλαχῇ δὲ τῶν ἐπιπεφυκότων τοῖς κρημνοῖς ἀποτριβὰς καὶ περιολισθήσεις τῶν γεωδῶν , φράζουσι τῷ βασιλεῖ .
Lemmas: ἐκεῖνος δέ δέχομαι πρόθυμος ἀφικνέομαι ὁ Κάμιλλος ἤδη μέν ἐν ὅπλον δισμύριοι καταλαμβάνω , πολύς δέ συνάγω ἀπό ὁ σύμμαχος καί παρασκευάζω πρός ὁ ἐπίθεσις . οὕτως μέν αἱρέω δικτάτωρ ὁ Κάμιλλος ὁ δεύτερος καί πορεύω εἰς Οὐηΐοι ἐντυγχάνω ὁ στρατιώτης καί συνάγω πολύς ἀπό ὁ σύμμαχος ὡς ἐπιτίθημι ὁ πολέμιος . ἐν δέ ὁ Ῥώμη ὁ βάρβαρος τις ἐκεῖνος κατά τύχη παρεξέρχομαι , ὅς διά νύξ ὁ Πόντιος προσβαίνω ὁ Καπετώλιον , καταμανθάνω πολλαχῆ μέν ἴχνος πούς καί χείρ , ὡς ἀντιλαμβάνω καί περιδράσσομαι , πολλαχῆ δέ ὁ ἐπιφύω ὁ κρημνός ἀποτριβή καί περιολίσθησις ὁ γεώδης , φράζω ὁ βασιλεύς .
plutarchus.camillus 26.2
κἀκεῖνος ἐπελθὼν καὶ θεασάμενος τότε μὲν ἡσύχαζεν , ἑσπέρας δὲ τοὺς ἐλαφροτάτους τοῖς σώμασι καὶ πεφυκότας ὀρειβατεῖν μάλιστα τῶν Κελτῶν συναγαγών , Τὴν μὲν ὁδόν , εἶπεν , ἡμῖν ἐφʼ ἑαυτοὺς ἀγνοουμένην οἱ πολέμιοι δεικνύουσιν ὡς οὔτʼ ἀπόρευτος οὔτε ἄβατος ἀνθρώποις ἐστίν , αἰσχύνη δὲ πολλὴ τὴν ἀρχὴν ἔχοντας ἐλλείπειν πρὸς τὸ τέλος καὶ προέσθαι τὸν τόπον ὡς ἀνάλωτον , αὐτῶν τῶν πολεμίων ᾗ ληπτός ἐστι διδασκόντων , ᾗ γὰρ ἑνὶ προσβῆναι ῥᾴδιον , οὐδὲ πολλοῖς καθʼ ἕνα δύσκολον , ἀλλὰ καὶ ῥώμη καὶ βοήθεια πολλὴ μετʼ ἀλλήλων ἐπιχειροῦσι . δωρεαὶ δὲ καὶ τιμαὶ πρέπουσαι τῆς ἀνδραγαθίας ἑκάστῳ δοθήσονται .
Lemmas: ἐκεῖνος ἐπέρχομαι καί θεάομαι τότε μέν ἡσυχάζω , ἑσπέρα δέ ὁ ἐλαφρός ὁ σῶμα καί φύω ὀρειβατέω μάλα ὁ Κελτοί συνάγω , Τά μέν ὁδός , λέγω , ἐγώ ἐπί ἑαυτοῦ ἀγνοέω ὁ πολέμιος δείκνυμι ὡς οὔτε ἀπόρευτος οὔτε ἄβατος ἄνθρωπος εἰμί , αἰσχύνη δέ πολύς ὁ ἀρχή ἔχω ἐλλείπω πρός ὁ τέλος καί προίημι ὁ τόπος ὡς ἀνάλωτος , αὐτός ὁ πολέμιος ὅς ληπτός εἰμί διδάσκω , ὅς γάρ εἷς προσβαίνω ῥᾴδιος , οὐδέ πολύς κατά εἷς δύσκολος , ἀλλά καί ῥώμη καί βοήθεια πολύς μετά ἀλλήλων ἐπιχειρέω . δωρεά δέ καί τιμή πρέπω ὁ ἀνδραγαθία ἕκαστος δίδωμι .
plutarchus.camillus 27.1
τοιαῦτα τοῦ βασιλέως διαλεχθέντος ὑπέστησαν οἱ Γαλάται προθύμως , καὶ περὶ μέσας νύκτας ἐπιβάντες ἅμα πολλοὶ τῆς πέτρας ἐχώρουν ἄνω μετὰ σιωπῆς , ἐμφυόμενοι τοῖς χωρίοις ἀποτόμοις οὖσι καὶ χαλεποῖς , οὐ μὴν ἀλλὰ μᾶλλον ἢ προσεδοκήθη πειρωμένων αὐτῶν προσιεμένοις καὶ παρείκουσιν ,
Lemmas: τοιοῦτος ὁ βασιλεύς διαλέγω ὑφίστημι ὁ Γαλάτης πρόθυμος , καί περί μέσος νύξ ἐπιβαίνω ἅμα πολύς ὁ πέτρα χωρέω ἄνω μετά σιωπή , ἐμφύω ὁ χωρίον ἀπότομος εἰμί καί χαλεπός , οὐ μήν ἀλλά μάλα ἤ προσδοκάω πειράω αὐτός προσίημι καί παρείκω ,
plutarchus.camillus 27.2
ὥστε τοὺς πρώτους ἁψαμένους τῶν ἄκρων καὶ διασκευασαμένους ὅσον οὐκ ἤδη τοῦ προτειχίσματος ἅπτεσθαι καὶ τοῖς φύλαξιν ἐπιχειρεῖν κοιμωμένοις · ᾔσθετο γὰρ οὔτʼ ἄνθρωπος οὔτε κύων . ἀλλὰ χῆνες ἦσαν ἱεροὶ περὶ τὸν νεὼν τῆς Ἥρας τρεφόμενοι τὸν ἄλλον χρόνον ἀφθόνως , τότε δὲ τῶν σιτίων ἤδη γλίσχρως καὶ μόλις αὐτοῖς διαρκούντων ἀμελούμενοι κακῶς ἔπραττον .
Lemmas: ὥστε ὁ πρῶτος ἅπτω ὁ ἄκρον καί διασκευάζω ὅσος οὐ ἤδη ὁ προτείχισμα ἅπτω καί ὁ φύλαξ ἐπιχειρέω κοιμάω · αἰσθάνομαι γάρ οὔτε ἄνθρωπος οὔτε κύων . ἀλλά χήν εἰμί ἱερός περί ὁ ναός ὁ Ἥρα τρέφω ὁ ἄλλος χρόνος ἄφθονος , τότε δέ ὁ σιτίον ἤδη γλίσχρος καί μόλις αὐτός διαρκέω ἀμελέω κακός πράσσω .
plutarchus.camillus 27.3
ἔστι μὲν οὖν καὶ φύσει πρὸς αἴσθησιν ὀξὺ καὶ ψοφοδεὲς τὸ ζῷον ἐκεῖνοι δὲ καὶ διὰ λιμὸν ἀγρυπνητικοὶ καὶ θορυβώδεις γεγονότες ταχὺ τὴν ἔφοδον ᾔσθοντο τῶν Γαλατῶν , καὶ μετὰ δρόμου καὶ κλαγγῆς φερόμενοι πρὸς αὐτούς ἐπήγειραν ἅπαντας , ἤδη καὶ τῶν βαρβάρων διὰ τὸ μὴ λανθάνειν ἀφειδούντων θορύβου καὶ βιαιότερον ἐπιτιθεμένων .
Lemmas: εἰμί μέν οὖν καί φύσις πρός αἴσθησις ὀξύς καί ψοφοδεής ὁ ζῷον ἐκεῖνος δέ καί διά λιμός ἀγρυπνητικός καί θορυβώδης γίγνομαι ταχύς ὁ ἔφοδος αἰσθάνομαι ὁ Γαλάτης , καί μετά δρόμος καί κλαγγή φέρω πρός αὐτός ἐπεγείρω ἅπας , ἤδη καί ὁ βάρβαρος διά ὁ μή λανθάνω ἀφειδέω θόρυβος καί βίαιος ἐπιτίθημι .
plutarchus.camillus 27.4
ἁρπάσαντες οὖν ὑπὸ σπουδῆς ᾧ τις ἕκαστος ὅπλῳ προσετύγχανεν , ἐκ τοῦ παρόντος ἐβοήθουν . πάντων δὲ πρῶτος Μάλλιος , ἀνὴρ ὑπατικὸς , τό τε σῶμα ῥωμαλέος καὶ φρονήματι ψυχῆς ἐπιφανής , ἀπαντήσας δυσὶν ὁμοῦ τῶν πολεμίων τοῦ μὲν ἔφθασε διῃρμένου κοπίδα τῷ ξίφει τὴν δεξιὰν ἀποκόψας , τὸν δὲ τῷ θυρεῷ πατάξας εἰς τὸ πρόσωπον ἔωσεν ὀπίσω κατὰ τῆς πέτρας .
Lemmas: ἁρπάζω οὖν ὑπό σπουδή ὅς τις ἕκαστος ὅπλον προστυγχάνω , ἐκ ὁ πάρειμι βοηθέω . πᾶς δέ πρῶτος Μάλλιος , ἀνήρ ὑπατικός , ὁ τε σῶμα ῥωμαλέος καί φρόνημα ψυχή ἐπιφανής , ἀπαντάω δύο ὁμοῦ ὁ πολέμιος ὁ μέν φθάνω διαίρω κοπίς ὁ ξίφος ὁ δεξιός ἀποκόπτω , ὁ δέ ὁ θυρεός πατάσσω εἰς ὁ πρόσωπον ὠθέω ὀπίσω κατά ὁ πέτρα .
plutarchus.camillus 27.5
ἐπιστὰς δὲ τῷ τείχει μετὰ τῶν συνδραμόντων καὶ γενομένων περὶ αὐτὸν ἀπέστρεψε τοὺς ἄλλους , οὔτε πολλοὺς ἄνω γενομένους οὔτε πράξαντάς τι τῆς τόλμης ἄξιον , οὕτω δὲ τὸν κίνδυνον ἐκφυγόντες ἅμʼ ἡμέρᾳ τὸν μὲν ἄρχοντα τῶν φυλάκων ἔρριψαν εἰς τοὺς πολεμίους κατὰ τῆς πέτρας , τῷ δὲ Μαλλίῳ τῆς νίκης ἀριστεῖα πρὸς τιμὴν μεγάλην μᾶλλον ἢ χρείαν ψηφισάμενοι συνήνεγκαν ὅσον ἡμέρας ἕκαστος ἐλάμβανεν εἰς τροφήν , σίτου μὲν ἡμίλιτρον ἐπιχωρίου οὕτω γὰρ καλοῦσιν αὐτό , οἴνου δὲ κοτύλης Ἑλληνικῆς τέταρτον .
Lemmas: ἐφίστημι δέ ὁ τεῖχος μετά ὁ συντρέχω καί γίγνομαι περί αὐτός ἀποστρέφω ὁ ἄλλος , οὔτε πολύς ἄνω γίγνομαι οὔτε πράσσω τις ὁ τόλμα ἄξιος , οὕτως δέ ὁ κίνδυνος ἐκφεύγω ἅμα ἡμέρα ὁ μέν ἄρχων ὁ φύλαξ ῥίπτω εἰς ὁ πολέμιος κατά ὁ πέτρα , ὁ δέ Μάλλιος ὁ νίκη ἀριστεῖα πρός τιμή μέγας μάλα ἤ χρεία ψηφίζω συμφέρω ὅσος ἡμέρα ἕκαστος λαμβάνω εἰς τροφή , σῖτος μέν ἡμίλιτρον ἐπιχώριος οὕτως γάρ καλέω αὐτός , οἶνος δέ κοτύλη Ἑλληνικός τέταρτος .
plutarchus.camillus 28.1
ἐκ τούτου τὰ τῶν Κελτῶν ἦν ἀθυμότερα . καὶ γὰρ ἐπιτηδείων ἐσπάνιζον εἰργόμενοι προνομῆς φόβῳ τοῦ Καμίλλου , καὶ νόσος ὑποικούρησεν αὐτοὺς ἐν νεκρῶν πλήθει χύδην καταβεβλημένων σκηνοῦντας ἐν ἐρειπίοις , τό τε βάθος τῆς τέφρας ἀέρα ξηρότητι καὶ δριμύτητι φαῦλον ὑπὸ πνευμάτων καὶ καυμάτων ἀναθυμιώσης ἐλυμαίνετο τὰ σώματα διὰ τῆς ἀναπνοῆς .
Lemmas: ἐκ οὗτος ὁ ὁ Κελτοί εἰμί ἄθυμος . καί γάρ ἐπιτήδειος σπανίζω ἔργω προνομή φόβος ὁ Καμίλλος , καί νόσος ὑποικουρέω αὐτός ἐν νεκρός πλῆθος χύδην καταβάλλω σκηνόω ἐν ἐρείπιον , ὁ τε βάθος ὁ τέφρα ἀήρ ξηρότης καί δριμύτης φαῦλος ὑπό πνεῦμα καί καῦμα ἀναθυμιάω λυμαίνομαι ὁ σῶμα διά ὁ ἀναπνοή .
plutarchus.camillus 28.2
μάλιστα δʼ ἡ μεταβολὴ τῆς συντρόφου διαίτης ἐκ τόπων σκιερῶν καὶ θέρους καταφυγὰς ἀλύπους ἐχόντων ἐμβαλόντας εἰς χώραν ταπεινὴν καὶ κεκραμένην ἀφυῶς πρὸς τὸ μετόπωρον ἐκίνησεν αὐτούς , ἥ τε πρὸς τῷ Καπιτωλίῳ καθέδρα καὶ σχολὴ γενομένη χρόνιος , ἕβδομον γὰρ ἐκεῖνον οἱκούρουν μῆνα πολιορκοῦντες . ὥστε φθορὰν εἶναι πολλὴν ἐν τῷ στρατοπέδῳ καὶ μηδὲ θάπτεσθαι διὰ πλῆθος ἔτι τοὺς ἀποθνῄσκοντας .
Lemmas: μάλα δέ ὁ μεταβολή ὁ σύντροφος δίαιτα ἐκ τόπος σκιερός καί θέρος καταφυγή ἄλυπος ἔχω ἐμβάλλω εἰς χώρα ταπεινός καί κεράννυμι ἀφυής πρός ὁ μετόπωρον κινέω αὐτός , ὁ τε πρός ὁ Καπετώλιον καθέδρα καί σχολή γίγνομαι χρόνιος , ἕβδομος γάρ ἐκεῖνος οἱκουράω μείς πολιορκέω . ὥστε φθορά εἰμί πολύς ἐν ὁ στρατόπεδον καί μηδέ θάπτω διά πλῆθος ἔτι ὁ ἀποθνῄσκω .
plutarchus.camillus 28.3
οὐ μὴν παρὰ τοῦτο τὰ πράγματα βελτίω τοῖς πολιορκουμένοις ἦν . ἐπέτεινε γὰρ ὁ λιμός , ἥ τε τῶν περὶ Κάμιλλον ἄγνοια παρεῖχε δυσθυμίαν οὐδεὶς γὰρ ἐφοίτα παρʼ αὐτῶν διὰ τὸ φρουρεῖσθαι τὴν πόλιν ἀκριβῶς ὑπὸ τῶν βαρβάρων , ὅθεν οὕτω πράττουσιν ἀμφοτέροις ἐγίνοντο συμβατικοὶ λόγοι διὰ τῶν προφυλάκων τὸ πρῶτον ἀλλήλοις ἐντυγχανόντων ·
Lemmas: οὐ μήν παρά οὗτος ὁ πρᾶγμα ἀγαθός ὁ πολιορκέω εἰμί . ἐπιτείνω γάρ ὁ λιμός , ὁ τε ὁ περί Κάμιλλος ἄγνοια παρέχω δυσθυμία οὐδείς γάρ φοιτάω παρά αὐτός διά ὁ φρουρέω ὁ πόλις ἀκριβής ὑπό ὁ βάρβαρος , ὅθεν οὕτως πράσσω ἀμφότερος γίγνομαι συμβατικός λόγος διά ὁ πρόφυλαξ ὁ πρῶτος ἀλλήλων ἐντυγχάνω ·
plutarchus.camillus 28.4
εἶτα , ὡς ἔδοξε τοῖς κρατίστοις , συνελθόντος εἰς λόγους Βρέννῳ Σουλπικίου τοῦ χιλιάρχου τῶν Ῥωμαίων , ὡμολογήθη τοὺς μὲν χιλίας λίτρας χρυσίου καταβαλεῖν , τοὺς δὲ λαβόντας ἐκ τῆς πόλεως αὐτίκα καὶ τῆς χώρας ἀναχωρεῖν . ἐπὶ τούτοις γενομένων ὅρκων καὶ τοῦ χρυσίου κομισθέντος , τῶν δὲ Κελτῶν περὶ τὸν σταθμὸν ἀγνωμονούντων κρύφα τὸ πρῶτον , εἶτα καὶ φανερῶς ἀφελκόντων καὶ διαστρεφόντων τὴν ῥοπήν , ἠγανάκτουν οἱ Ῥωμαῖοι πρὸς αὐτούς .
Lemmas: εἶτα , ὡς δοκέω ὁ ἀγαθός , συνέρχομαι εἰς λόγος Βρέννος Σουλπίκιος ὁ χιλίαρχος ὁ Ῥωμαῖος , ὁμολογέω ὁ μέν χίλιοι λίτρα χρυσίον καταβάλλω , ὁ δέ λαμβάνω ἐκ ὁ πόλις αὐτίκα καί ὁ χώρα ἀναχωρέω . ἐπί οὗτος γίγνομαι ὅρκος καί ὁ χρυσίον κομίζω , ὁ δέ Κελτοί περί ὁ σταθμός ἀγνωμονέω κρύφα ὁ πρῶτος , εἶτα καί φανερός ἀφέλκω καί διαστρέφω ὁ ῥοπή , ἀγανακτέω ὁ Ῥωμαῖος πρός αὐτός .
plutarchus.camillus 28.5
ὁ δὲ Βρέννος οἷον ἐφυβρίζων καὶ καταγελῶν ἀποδυσάμενος τὴν μάχαιραν ἅμα καὶ τὸν ζωστῆρα προσέθηκε τοῖς σταθμοῖς . πυνθανομένου δὲ τοῦ Σουλπικίου , τί τοῦτο ; τί γὰρ ἄλλο , εἶπεν , ἢ τοῖς νενικημένοις ὀδύνη ; τοῦτο μὲν οὖν ἤδη παροιμιώδης λόγος γέγονε . τῶν δὲ Ῥωμαίων οἱ μὲν ἠγανάκτουν καὶ τὸ χρυσίον ᾤοντο δεῖν λαβόντας αὖθις ἀπιέναι καὶ τὴν πολιορκίαν ὑπομένειν οἱ δὲ συγχωρεῖν ἐκέλευον ἀδικουμένους μέτρια , καὶ μὴ τῷ πλέον διδόναι προσλογίζεσθαι τὸ αἰσχρόν , αὐτό γε τὸ δοῦναι διὰ τὸν καιρὸν οὐ καλῶς ἀλλʼ ἀναγκαίως ὑπομένοντας .
Lemmas: ὁ δέ Βρέννος οἷος ἐφυβρίζω καί καταγελάω ἀποδύω ὁ μάχαιρα ἅμα καί ὁ ζωστήρ προστίθημι ὁ σταθμός . πυνθάνομαι δέ ὁ Σουλπίκιος , τίς οὗτος ; τίς γάρ ἄλλος , λέγω , ἤ ὁ νικάω ὀδύνη ; οὗτος μέν οὖν ἤδη παροιμιώδης λόγος γίγνομαι . ὁ δέ Ῥωμαῖος ὁ μέν ἀγανακτέω καί ὁ χρυσίον οἴομαι δέω λαμβάνω αὖθις ἀπέρχομαι καί ὁ πολιορκία ὑπομένω ὁ δέ συγχωρέω κελεύω ἀδικέω μέτριος , καί μή ὁ πολύς δίδωμι προσλογίζομαι ὁ αἰσχρός , αὐτός γε ὁ δίδωμι διά ὁ καιρός οὐ καλός ἀλλά ἀναγκαῖος ὑπομένω .
plutarchus.camillus 29.1
οὔσης δὲ περὶ τούτων πρός τε τοὺς Κελτοὺς καὶ πρὸς αὑτοὺς διαφορᾶς ἄγων τὸν στρατὸν ὁ Κάμιλλος ἐν ταῖς πύλαις ἦν · καὶ πυθόμενος τὰ γινόμενα τοὺς ἄλλους ἐκέλευσεν ἐν τάξει καὶ σχέδην ἐπακολουθεῖν , αὐτὸς δὲ μετὰ τῶν ἀρίστων ἐπειγόμενος εὐθὺς ἐπορεύετο πρὸς τοὺς Ῥωμαίους .
Lemmas: εἰμί δέ περί οὗτος πρός τε ὁ Κελτοί καί πρός ἑαυτοῦ διαφορά ἄγω ὁ στρατός ὁ Κάμιλλος ἐν ὁ πύλη εἰμί · καί πυνθάνομαι ὁ γίγνομαι ὁ ἄλλος κελεύω ἐν τάξις καί σχέδην ἐπακολουθέω , αὐτός δέ μετά ὁ ἀγαθός ἐπείγω εὐθύς πορεύω πρός ὁ Ῥωμαῖος .
plutarchus.camillus 29.2
διαστάντων δὲ πάντων καὶ δεξαμένων αὐτόν ὡς αὐτοκράτορα κόσμῳ καὶ σιωπῇ , τὸ μὲν χρυσίον ἄρας ἀπὸ τοῦ ζυγοῦ τοῖς ὑπηρέταις ἔδωκε , τὸν δὲ ζυγὸν καὶ τὰ σταθμὰ τοὺς Κελτοὺς λαβόντας ἀποχωρεῖν ἐκέλευσεν εἰπὼν , ὡς σιδήρῳ πάτριόν ἐστι Ῥωμαίοις , οὐ χρυσῷ τὴν πατρίδα σῴζειν . ἀγανακτοῦντος δὲ τοῦ Βρέννου καὶ φάσκοντος ἀδικεῖσθαι λυομένης τῆς ὁμολογίας , ἀντεῖπε μὴ νομίμως γεγονέναι μηδὲ κυρίας εἶναι τὰς συνθήκας ·
Lemmas: διαστάζω δέ πᾶς καί δέχομαι αὐτός ὡς αὐτοκράτωρ κόσμος καί σιωπή , ὁ μέν χρυσίον ἀείρω ἀπό ὁ ζυγόν ὁ ὑπηρέτης δίδωμι , ὁ δέ ζυγόν καί ὁ σταθμός ὁ Κελτοί λαμβάνω ἀποχωρέω κελεύω λέγω , ὡς σίδηρος πάτριος εἰμί Ῥωμαῖος , οὐ χρυσός ὁ πατρίς σῴζω . ἀγανακτέω δέ ὁ Βρέννος καί φάσκω ἀδικέω λύω ὁ ὁμολογία , ἀντιλέγω μή νόμιμος γίγνομαι μηδέ κύριος εἰμί ὁ συνθήκη ·
plutarchus.camillus 29.3
ἤδη γὰρ αὐτοῦ δικτάτορος ᾑρημένου καὶ μηδενὸς ἄρχοντος ἑτέρου νόμῳ πρὸς οὐκ ἔχοντας ἐξουσίαν ὁμολογηθῆναι . νυνὶ δὲ χρῆναι λέγειν εἴ τι βούλονται · νόμῳ γὰρ ἥκειν κύριος γεγονὼς συγγνώμην τε δεομένοις δοῦναι καὶ δίκην , εἰ μὴ μετανοοῦσιν , ἐπιθεῖναι τοῖς αἰτίοις .
Lemmas: ἤδη γάρ αὐτός δικτάτωρ αἱρέω καί μηδείς ἄρχω ἕτερος νόμος πρός οὐ ἔχω ἐξουσία ὁμολογέω . νυνί δέ χρή λέγω εἰ τις βούλομαι · νόμος γάρ ἥκω κύριος γίγνομαι συγγνώμη τε δέω δίδωμι καί δίκη , εἰ μή μετανοέω , ἐπιτίθημι ὁ αἴτιος .
plutarchus.camillus 29.4
πρὸς ταῦτα θορυβηθεὶς ὁ Βρέννος ἥψατο μὲν ἁψιμαχίας , καὶ προῆλθον ἄχρι ξιφουλκίας ἑκάτεροι καὶ διωθισμῶν ἀναμεμιγμένοι πρὸς ἀλλήλους , ὥσπερ εἰκός , ἐν οἰκίαις καὶ στενωποῖς ἀναστρεφόμενοι καὶ χωρίοις δέξασθαι παράταξιν οὐ δυναμένοις . ταχὺ δὲ συμφρονήσας ὁ Βρέννος ἀπήγαγε τοὺς Κελτοὺς εἰς τὸ στρατόπεδον οὐ πολλῶν πεσόντων , καὶ νυκτὸς ἀναστήσας ἅπαντας ἐξέλιπε τὴν πόλιν , καὶ προελθὼν ἑξήκοντα σταδίους κατεστρατοπέδευσε παρὰ τὴν Γαβινίαν ὁδόν .
Lemmas: πρός οὗτος θορυβέω ὁ Βρέννος ἅπτω μέν ἁψιμαχία , καί προέρχομαι ἄχρι ξιφουλκία ἑκάτερος καί διωθισμός ἀναμείγνυμι πρός ἀλλήλων , ὥσπερ ἔοικα , ἐν οἰκία καί στενωπός ἀναστρέφω καί χωρίον δέχομαι παράταξις οὐ δύναμαι . ταχύς δέ συμφρονέω ὁ Βρέννος ἀπάγω ὁ Κελτοί εἰς ὁ στρατόπεδον οὐ πολύς πίπτω , καί νύξ ἀνίστημι ἅπας ἐκλείπω ὁ πόλις , καί προέρχομαι ἑξήκοντα στάδιον καταστρατοπεδεύω παρά ὁ Γαβινία ὁδός .
plutarchus.camillus 29.5
ἅμα δʼ ἡμέρᾳ παρῆν ὁ Κάμιλλος ἐπʼ αὐτόν ὡπλισμένος λαμπρῶς καὶ τεθαρρηκότας ἔχων τότε τοὺς Ῥωμαίους · καὶ γενομένης ἰσχυρᾶς μάχης ἐπὶ πολὺν χρόνον αὐτούς τε τρέπεται πολλῷ φόνῳ καὶ λαμβάνει τὸ στρατόπεδον . τῶν δὲ φευγόντων οἱ μὲν εὐθὺς ἀνῃρέθησαν καταδιωχθέντες , τοὺς δὲ πλείστους διασπαρέντας ἐπεκθέοντες ἐκ τῶν πέριξ κωμῶν καὶ πόλεων ἔκτεινον .
Lemmas: ἅμα δέ ἡμέρα πάρειμι ὁ Κάμιλλος ἐπί αὐτός ὁπλίζω λαμπρός καί θαρσέω ἔχω τότε ὁ Ῥωμαῖος · καί γίγνομαι ἰσχυρός μάχη ἐπί πολύς χρόνος αὐτός τε τρέπω πολύς φόνος καί λαμβάνω ὁ στρατόπεδον . ὁ δέ φεύγω ὁ μέν εὐθύς ἀναιρέω καταδιώκω , ὁ δέ πολύς διασπείρω ἐπεκθέω ἐκ ὁ πέριξ κώμη καί πόλις κτείνω .
plutarchus.camillus 30.1
οὕτω μὲν ἡ Ῥώμη παραλόγως ἥλω καὶ παραλογώτερον ἐσώθη , μῆνας ἑπτὰ τοὺς πάντας ὑπὸ τοῖς βαρβάροις γενομένη , παρελθόντες γὰρ εἰς αὐτὴν ὀλίγαις ἡμέραις ὕστερον τῶν Κυϊντιλίων εἰδῶν περὶ τὰς Φεβρουαρίας εἰδοὺς ἐξέπεσον . ὁ δὲ Κάμιλλος ἐθριάμβευσε μέν , ὡς εἰκὸς ἦν , τὸν ἀπολωλυίας σωτῆρα πατρίδος γενόμενον καὶ κατάγοντα τὴν πόλιν αὐτὴν εἰς ἑαυτήν ·
Lemmas: οὕτως μέν ὁ Ῥώμη παράλογος ἁλίσκομαι καί παράλογος σῴζω , μείς ἑπτά ὁ πᾶς ὑπό ὁ βάρβαρος γίγνομαι , παρέρχομαι γάρ εἰς αὐτός ὀλίγος ἡμέρα ὕστερον ὁ Κυϊντίλιος εἶδος περί ὁ Φεβρουάριος εἰδοί ἐκπίπτω . ὁ δέ Κάμιλλος θριαμβεύω μέν , ὡς ἔοικα εἰμί , ὁ ἀπόλλυμι σωτήρ πατρίς γίγνομαι καί κατάγω ὁ πόλις αὐτός εἰς ἑαυτοῦ ·
plutarchus.camillus 30.2
οἵ τε γὰρ ἔξωθεν ἅμα παισὶ καὶ γυναιξὶν εἰσελαύνοντος αὐτοῦ συγκατῄεσαν , οἵ τε πολιορκηθέντες ἐν τῷ Καπιτωλίῳ , μικροῦ δεήσαντες ἀπολέσθαι διὰ λιμόν , ἀπήντων περιβάλλοντες ἀλλήλους καὶ δακρύοντες ὑπὸ τῆς παρούσης ἡδονῆς , ἱερεῖς τε καὶ ζάκοροι θεῶν , ὅσα φεύγοντες αὐτόθι τῶν ἀβεβήλων ἔκρυψαν ἢ σὺν αὑτοῖς ἐξέκλεψαν , ἀνασωζόμενα κομίζοντες ἐπεδείκνυντο ποθουμένας ὄψεις τοῖς πολίταις δεχομένοις μετὰ χαρᾶς , ὥσπερ αὐτῶν τῶν θεῶν αὖθις εἰς τὴν Ῥώμην συγκατερχομένων ·
Lemmas: ὁ τε γάρ ἔξωθεν ἅμα παῖς καί γυνή εἰσελαύνω αὐτός συγκάτειμι , ὁ τε πολιορκέω ἐν ὁ Καπετώλιον , μικρός δέω ἀπόλλυμι διά λιμός , ἀπαντάω περιβάλλω ἀλλήλων καί δακρύω ὑπό ὁ πάρειμι ἡδονή , ἱερεύς τε καί ζάκορος θεός , ὅσος φεύγω αὐτόθι ὁ ἀβέβηλος κρύπτω ἤ σύν ἑαυτοῦ ἐκκλέπτω , ἀνασῴζω κομίζω ἐπιδείκνυμι ποθέω ὄψις ὁ πολίτης δέχομαι μετά χαρά , ὥσπερ αὐτός ὁ θεός αὖθις εἰς ὁ Ῥώμη συγκατέρχομαι ·